Profesionala 15l 100L Autoklaba bertikala ospitaleko eta laborategiko fabrikatzaileentzat\nMecan Medical Professional 15l autoklava bertikal ospitaleko eta laborategiko fabrikatzaileentzat, Mecanen ekipamendu guztiek kalitate ikuskapena gainditu zuten eta azkeneko azken etekina% 100 da, 15 urte baino gehiagoko autoklabeetan gaude.\nMecan medikuak autoclave eta esterilizatzaile mota ugari ditu, autoklaba bertikala, 15l eta 100l bitartekoak, ospitaleko eta laborategirako erabil daiteke. 15 urte baino gehiago ditugu, oso profesionalak gara. Gainera, autoklave horizontala dugu, 100l-tik 3000l-ra, batzuek berotzeko gasa, ikatza edo elektrizitatea erabiltzen dugu, batzuek berotzeko ikatza eta elektrizitatea erabiltzen dituzte berotzeko.\nMecan mediku batzuk Ekoizpen estandar aurreratu eta mundu mailegira iritsi da.\n1.Zein da entrega denbora?\nBidalketa agentea dugu, produktuak zuretzat entregatu ditzakegu, Air Shipight, Sea.Below zure erreferentziarako entrega denbora bat da: Express: UPS, DHL, TNT, ECT (ate atekoa) Estatu Batuak (3 egun), Ghana (7 egun), Uganda (7-10 egun), Kenya (7-10 egun), Nigeria (3-9 egun) Eskua eraman Bidali zure hotelera, zure lagunak, zure Portua, zure itsas portua edo zure biltegia Txinan. Air Freight (aireportutik aireportutik) Los Angeles (2-7 egun), ACCRA (7-10 egun), Kampala (3-5 egun), Lagos (3-5 egun), Asuncion (3-10 egun) Erabili\n2.Zein da produktuen denbora nagusia?\nGure produktuen% 40 stock dago, produktuen% 50ek 3-10 egun behar ditu ekoizteko, produktuen% 10ek 15-30 egun behar dituzte ekoizteko.\n3.Zer da zure bermea produktuetarako?\n1.Mecanek ospitale berrientzako, klinikekin, laborategietarako eta unibertsitateetarako irtenbide bakarreko soluzioak eman ditu, 270 ospitalek, 540 klinika, Malaysia, Afrikan, Europan eta abarretan konfiguratzeko, zure denbora, energia eta dirua aurreztu ditzakegu .\n2. Mecan-eko ekipamenduak kalitatezko ikuskapen zorrotzak gainditu eta behin betiko errendimendua% 100 da.\n3.Egun eskaintza profesionala eskaintzen du, gure taldea ondo tindatuta dago\n4.Em / ODM, zure eskakizunen arabera pertsonalizatuta.\nX izpien sistema profesionala C-Arm X Ray Makina Fabrikatzaile Fabrikatzaileentzako\nHaur eta helduen hornitzaileentzako audientzia onenak\nKalitate handiko Portable Portable Portable Air Compressor Handizkako Handizkakoa - Guangzhou Mecan Medical Limited\nOxigeno sistema onena PSA oxigeno sorgailuaren konpainia - Mecan Medical\nKalitate handiko PSA oxigeno sorgailua handizkako - Guangzhou Mecan Medical Limited\nMediku profesionala 2nm3 / h Purity High Purity PSA Oxigeno sorgailuaren fabrikatzaileak\nOdol infusio eramangarria\nProfesional profesionala 7.1 hazbeteko zuriko monitore fabrikatzaileen fabrikatzaileen fabrikatzaileek


EAEko Publikako Irakasleen mahai sektorialeko proposamenak – Steilas\nEAEko Publikako Irakasleen mahai sektorialeko proposamenak\n· Bi urteko geletan tutoretza bikoitza. Bi irakasle gelako.\n· Zonalde ez euskaldunetan euskara indartzeko irakasle bat lerroko eta zonalde euskaldunetan euskarabermatuta ez dagoen ikastetxeetan ere baliabide gehigarriak jarri.\n· Lanbide heziketan benetako euskalduntze prozesua. Adibidez, Gipuzkoan DBH edo BATX euskaraz amaitzenduten ikasleak %90 izanik, nola liteke soilik %50 inguruk Lanbide Heziketa euskaraz egitea? Lanbide Heziketanbenetako euskalduntze plan bat nahi badugu, EAE osorako PL2ko 700 lanpostu gehiago eskatzen ditugu.\n· Atzerriko hizkuntzen lanketarako irakasle bat gehiago lerroko: desdobleak, ahozkotasuna…\n· Administrazio kudeaketarako, gutxienez, administratibo bat ikastetxeko. Zuzendarien betebeharrak ikastetxean Hezkuntza Proiekturen gidaritzara eta alor pedagogikora mugatu behar dira.\n· Pedagogia Terapeutikoko langile gehiago. Ikasleak gelatik atera beharrean, lanketa gelan bertan egin ahal izateko.\n· Etorri berrientzat Hizkuntzak indartzeko programak indartu.\n· Ikastetxeetako liburutegiak kudeatzeko arduradunak behar dira.\n· Ikastetxeek orientatzaile gehiago behar dituzte.\n· Egoera bereziki zailean dauden ikastetxeen diagnosia egin eta horren arabera honako neurriak hartu:\n? Gehienez 15 ikasle gelako.\n? Bi tutore gelako.\n· Hezkuntza proiektu sendoen eta bestelako proiektuen garapenerako, ikastetxeek lan esparru hori guztia koordinatuko duen pertsona bat behar dute.\n· Ikastetxeetako IKTen garapena adituen ardurapean egon behar da. Ikastetxe batzuen eta besteen arteko aldeak gero eta nabarmenagoak dira esparru honetan. Ezin da ikastetxe bakoitzaren langileen borondatearen edo gaitasunen esku utzi.\n· Lanbide Heziketako ikastetxe bakoitzak berariazko lanketa behar du. Lan zama ikaragarriak jasaten dituzte kasu askotan, beraien ordutegiak gaindituz.\n· Etapa guztietan %10 jaitsi behar dira. Modu horretan, orain, errepikatzaile eta etorri berrientzat ratioa %10 handitzeko aukera mantenduz (derrigorrezko hezkuntzan), ez genituzke araututako gehienezko ratioak gaindituko.\n· Ordezkapen guztiak lehenengo egunetik bete behar dira etapa eta kidego guztietan.\n· MUFACE eta Gizarte Segurantza parekatzeko neurriak hartu.\n· Erretiro aurreratua sustatzeko neurriak berreskuratu.\n· Adinagatik ordu lektiboen jaitsiera.\n· Prima berreskuratu.\n· Gizarte Segurantzako langileentzat jubilatu aurreko urtean ordaindutako urte sabatikoa hartzeko aukera izatea.\n· Mahai orokorrean adostutakoaz gain, osagarrien bidez, 2010etik galdutako erosteko ahalmena berreskuratu.\n· Baja egoeran kenketarik ez jasatea. Bajan egoteagatik %100a berreskuratzea.\n· Gaixotasun profesionalen katalogoa berraztertu eta azterketa medikuak berreskuratu. Osasun arazoengatik\nlanpostuen egokitzapenei behar den erantzuna eman.\nOPOSAKETAK ETA EGONKORTASUNA\nOposaketetara atera beharreko plazak planifikazio mahaian adostea proposatzen dugu, eta kopuruak adostu ostean,\nlangileen egonkortasunaren araudia adostea.\n· Oposaketetan esperientziak %40ko balioa eta 10 urteko lan esperientzia berreskuratzea, azterketa ez eliminatorioak, gaitegia 2022 arte mantentzea aldarrikatzen dugu eta froga teorikoan aukeratzeko gai kopurua handitzea.\n· Behin behinekotasun tasa %8ra jaitsi behar da.\njoakin2017-12-21T16:30:50+00:0021 diciembre 2017|CAPV, Noticias|


Neuronen hazkuntza kontrolatu eta bideratua, euskarri polimeriko nanoegituratuak erabiliz - UPV/EHU\nUPV/EHUn ekoitzitako euskarri nanoegituratuek zelula amen neurona-diferentziazioa bizkortu eta migrazio lerrokatua eragiten dute\nFirst publication date: 07/01/2022\nYurena Polo, Jon Luzuriaga, Jagoba Iturri, Igor Irastorza, José Luis Toca-Herrera, Gaskon Ibarretxe, Fernando Unda, Jose-Ramon Sarasua, Jose Ramon Pineda eta Aitor Larrañaga. Argazkia: Jorge Navarro. Komunikazio Bulegoa. UPV/EHU.\nUPV/EHUko sail batzuen arteko lankidetzari esker, etorkizuneko terapia zelularrean etorkizun handia izango duen aurrerapen bat lortu da: polimero biobirxurgagarrietan eta grafeno-eratorrietan oinarritutako euskarri nanoegituratu batzuk, zelula ama neuralen neurona-diferentziazioa bizkortzen eta migrazio lerrokatua bultzatzen dutenak. Sistema honek aukera ematen du zelula aitzindari neuralen konektagarritasuna berrezartzeko, espazioan zuzen orientatuta; horrenbestez, etorkizun handiko tresna bat lortu da, baita nerbio-ehuna birsortzeko ere.\nNerbio-sistema birsortzea erronka handia da oraindik ere, plastikotasun mugatua daukalako eta lesio baten ondoren sendatu eta bere funtzioa berreskuratzeko gaitasun urria daukalako. Horregatik, beharrezkoa da ikertzea eta estrategia eraginkorrak garatzea, neurona-birsorkuntza gidatua eta galdutako nerbio-konektagarritasuna berrezartzea lortzeko. Nerbio-ehunaren birsorkuntzaren arloan, funtsezkoa da zenbait biomaterial lortzea eta optimizatzea, aplikazio biomediko espezifiko honek dituen baldintza konplexuak beteko dituztenak.\nUPV/EHUko Zelulen Biologia eta Histologia Sailaren eta Biomaterial Polimerikoen Zientzia eta Ingeniaritza-ZIBIO Group Taldearen (POLYMAT BERCa) arteko lankidetzari esker, aurrerapen handi bat lortu da terapia zelularrean: “Matrize edo euskarri elastomeriko biobirxurgagarriak ekoitzi ditugu; topografia nanoegituratu ordenatu bat daukate (ildaska-moduko batzuk), eta grafeno-eratorrien bidez euskarriaren gainazala funtzionalizatu dugu”, azaldu du Aitor Larrañaga doktoreak (nanomaterialen diseinu eta karakterizazioan aditua). Euskarri horien bidez, “zelula ama neuralek egituran finkatzea lortu dute, gainazalari atxikitzeko bestelako estaldurarik behar izan gabe. Zelula ama neuralak gai dira, in vitro, euskarri nanoegituratuen gainean diferentziatzeko, eta zelula-taldeek lerrokatuta migratzea lortzen dute, ildo nanoegituratuei jarraiki”, erantsi du José Ramón Pineda doktoreak (zelula amen alorrean aditua).\nTresna optimoa eta ekoizteko erraza\nPineda doktoreak azaldu duenez, “zelula ama bat zelula-mota asko emateko gai den zelula bat da. Ikusi dugu nerbio-sistemako zelula amak, garatu dugun gailuan daudenean, diferentziatu egin daitezkeela, neurona bihur daitezkeela, baina modu bizkorrago batean; alegia, diferentziatzeko behar duten denbora laburtu egiten da euskarri hauen bidez. Gainera, norabide guztietara ausaz barreiatu beharrean —beste zenbait kasutan gertatzen den bezala—, zelulak gailu hauetan ereinez, multzokatu eta ilaran lerroka ditzakegu, eta nahi dugun norabidean bideratu. Beraz, etorkizun oparoa du terapia zelularrerako”.\n“Ikerketa honen berritasun nagusia da —azaldu du Larrañaga doktoreak— zelula amen portaera modulatu dezakegula, eta zelulak substratu bati, kasu honetan nanomaterialari, atxikitzea eta norabide jakin batean lerrokatuta haztea lortu dugula. Horrek ateak zabaltzen dizkio halako matrizeak nerbio-ehunaren eskualde kaltetu batean ezarri ahal izateko etorkizuneko aukerari, birsortze eraginkorragoa sustatzeko aukera emango baitu, gaur egungo estrategiekin alderatuta”.\nZelulak edozein lesiotan transplantatzen direnean, birsorkuntzaren kontrako elementu asko izan ohi da: hantura, zelulen heriotza... Seinale horiek guztiek kalte egin diezaiokete zelulen biziraupenari, garapenari eta diferentziazio zuzenari. “Zelulak berez seinale zuzenak ematen dizkien eta tokian mantentzen dituen euskarri nanoegituratu bati atxikita jartzen ditugu, baina, horretaz gainera, lesioaren hantura modula dezaketen zenbait elementuz hornitu liteke euskarria, inguruko zelula eta ehunekin modu aktibo batean interakziona dezaten. Uste dugu urrats bat harago goazela; halako lesio-motak tratatzeko terapia zelularraren etorkizuna dela hau”, adierazi du Pinedak.\nUPV/EHUn lortutako sistema honek aukera ematen du zelula aitzindari neuralen konektagarritasuna berrezartzeko, espazioan zuzen orientatuta; hala, terapia zelularrerako etorkizun handiko tresna bat da, baita nerbio-ehuna birsortzeko ere. “Euskarri nanoegituratu horiek eraginkortasun handia dutela erakutsi dute, baita inkubazio-periodo luzeetarako ere —zeinak bat baitatoz ohiko diferentziazio-protokoloekin—, eta, horrenbestez, tresna optimoa eta ekoizteko erraza dira. Nolanahi ere, esan beharra dago hau hastapenetan dagoela. Zientzia oso mantsoa da; datozen hamarkadetan ikusiko dugunaren oinarriak ezartzen ari gara orain”, adierazi dute, amaitzeko, ikertzaile biek.\nIkerketa hau lankidetza bati esker gauzatu da: Polimerbio SL, UPV/EHUko Zelulen Biologia eta Histologia Saila, UPV/EHUko Biomaterial Polimerikoen Zientzia eta Ingeniaritza Taldea-ZIBIO Group (POLYMAT), BOKU Unibertsitateko Biofisika Institutua (Austria) eta Achucarro Basque Center for Neuroscience Fundazioa BERCa.\nJosé Ramón Pineda Ramón y Cajal ikertzaile izan zen, eta, gaur egun, UPV/EHUko ikertzaile iraunkorra da. Achucarro Basque Center for Neuroscience Fundazioa BERCarekin partekatzen du afiliazioa.\nAitor Larrañaga Espartero irakasle atxikia da Meatze eta Metalurgia Ingeniaritza eta Materialen Zientzia Sailean.\nEkorketako mikroskopio elektroniko bidezko argazki koloreztatua: batetik, euskarri nanoegituratuak (urdinez), non nanoegitura horizontalak ikusten baitira (pertsiana baten modukoak); bestetik, goiko aldean, zelula ama neuralak (haragi-kolorekoak), zeinak nanoegituren norabide berean lerrokatuta ezartzen baitira (UPV/EHU).\nPrint Neuronen hazkuntza kontrolatu eta bideratua, euskarri polimeriko nanoegituratuak erabiliz


EB / EBZ / NDF Troikak 'konponketa behar du, baina ministroek erantzukizunak bete behar dituzte' - EBko berriemailea\nEB / EBZ / NDF Troikak EBko lau herrialde lagundu zituen krisitik ateratzen eta okerrera egitea eragotzi zuen. Troikaren funtzionamenduaren akatsak erreforma ekonomikoen "jabetza" nazionala oztopatu zuen eta gardentasuna eta erantzukizuna arriskuan jarri zituen, otsailaren 24an onartutako Ekonomia eta Moneta Gaietarako Batzordearen Ebazpenaren arabera.\nBatzordeak Troikaren funtzionamenduari buruz egindako ikerketari buruzko txostena, Othmar Karas-ek (PPE, AT) eta Liem Hoang-Ngoc-ek (S&D, FR) egindakoa, 31 botorekin eta hamar abstentziorekin onartu da. Ahultasun ugari nabarmentzen ditu eta premiazko hobekuntzak gomendatzen ditu. Gainera, lau 'programa herrialdeetako' kasu bakoitzaren (Grezia, Irlanda, Portugal eta Zipre) kasu sakonak aztertzen ditu.\nTxostenak aitortzen du desoreka hutsak ekiditeko berehalako helburua lortu zela eta Troikari aurre egiteko ezarri ziren erronkak "izugarriak" direla. Deitoratzen du, halaber, EBko instituzioak errepublikako buru bihurtzea, nahiz eta hauen erantzukizun politikoa izan beharko luketen Finantza ministroak izan.\nA ahul-eraiki sistema\nAurkikuntzak Troikaren barneko arazoetan oinarritzen dira. "Troikako hiru erakunde independenteek beren arteko erantzukizun banaketa desberdina zuten, agindu desberdinekin batera, baita erantzukizun maila desberdineko negoziazio eta erabakiak hartzeko egiturak ere. Horrek guztiak azterketa egokia eta erantzukizun demokratikoa ez izatea eragin zuen. osoa ", dio testuak.\nParlamentu nazionalak maizegi uzten ziren ekuaziotik kanpo. "Kontsultatuta, parlamentu nazionalek beren zorra lehenetsi edo Troikaren eta agintari nazionalen artean negoziatutako akordio memorandumak onartzearen arteko aukerarekin egin zuten topo", jarraitzen du testuak, eta gaineratu du neurri horien kontrol demokratiko egokia bermatzeko Europako jarraibideak ezarri behar direla .\nTroikaren sistemari ere kritika egiten zaio "neurri bakarreko guztientzat" ikuspegia hartzeagatik, lurreko inguruabar desberdinak kontuan hartu gabe, eta ezinezkoa dela politikaren preskripzioak horiek eraginkorrak ez direnean edo okerreko hipotesietan oinarritzen direnean, aurreikusitako hazkundean gertatu zen bezala. ez zen gauzatu eta biderkatzaile fiskalak aurreikusitakoa baino handiagoa izan zen.\nEBko Finantza ministroek, bereziki Eurotaldekoek, kritikatu egiten dute Batzordeari finantza-laguntzaren truke lortu nahi diren helburuei buruzko argibide politiko argiak eta koherenteak ez emateagatik. Finantza laguntzari eta baldintzapekoari buruzko azken erabakiak hartzen dituenean, de facto, Eurotaldeak erreskate programen erantzukizun politikoa bere gain hartzea eskatzen du.\nLehen urrats gisa, txostenak Troikako erakundeen elkarrekintzarako prozedura arau argiak, gardenak eta lotesleak ezartzea eta haien arteko zereginak banatzea arautzea defendatzen du. Komunikazio estrategia hobetua ere "lehentasun osoa" dela dio testuak.\nEgokitze programek "B planarekin" etorri beharko lukete hipotesiak oker frogatzen badira. Programa guztietan oinarritzen diren ulermen memorandumek gizarte eta enplegu dimentsioak hobeto islatu beharko dituzte, horiek beharrik gabe sakrifikatu ez daitezen, batzuetan gertatu izan den moduan. Programa baten barruan kokatutako herrialde bakoitzak, gainera, "hazkunde lantaldea" baliatu beharko luke, aurrekontu murrizketak hazkundearen aldeko neurriekin batera etorri daitezen. Azkenik, gizarte-eragileen, nazioko parlamentuen eta Europako Parlamentuaren parte-hartze askoz hobea beharrezkoa izango da, ezinbesteko erantzukizuna eta jabetza-zentzua bermatzeko.\nEpe ertainera, Troikaren instalazio instituzionala erreformarako lehen lerroa da. Txostenak birplanteamendu erradikala egitea gomendatzen du, NDF "guztiz beharrezkoa bada" soilik erabiltzea, EBZ "behatzaile isila" gisa soilik aurkeztea eta Europako Batzordearen eginkizuna Europako Diru Funtsak (EMF) bere gain hartzea. Batzordeak 2014rako amaieran aurkeztu beharko luke EMF bat ezartzeko proposamena.\nAurkikuntza eta gomendio horiek osoko bozketa egingo dute martxoan, Enplegu eta Gizarte Gaietarako Batzordeak egindako eta dagoeneko onartutako txosten paralelo baten ondorioekin batera. Hurrengo Europako Parlamentua orain arte egindako lana sakonago jarraitzera gonbidatuko dute.\nGai erlazionatuak:Ekonomia eta Moneta Gaietarako Batzordearen EbazpenaEB / EBZ / NDF TroikaEuropako jarraibideakTopaketa Hoang NgocOthmar Karasscapegoatpremiazko hobekuntzak\nEuropako Parlamentuaren konferentzia: sare sozialak eta 2014ko Europako hauteskundeak\nParlamentariek eta nazio mailako kideek parlamentuek gobernu globalean duten eginkizuna eztabaidatzen dute\nKontsulta: nola Legebiltzarrak Troika neurrien eragina ebaluatuko du


«Ez dugu kultura bakarreko estatua nahi»\nLeonel Cerruto Boliviako ketxua, Kawsay Fundazioko kidea\nKetxueraz Sumaj Kawsay esapideak –edo hobeto esan kontzeptuak– arbasoen jakindurian oinarritutako mundua ulertzeko sistema islatzen du: ondo bizitzen jakitea, gizakion eta lurraren arteko oreka helburu duen bizimodua eratzea, ketxuek denon mesederako zabaldu gura dutena.\nZertan datza Kawsay Fundazioak egiten duen beharra?\nEstatuak hezkuntza elebiduna bultzatu nahi izan du baina, azken batean, lehentasuna gaztelaniari eman dio. Esperientziak ez ditu espero genituen fruituak eman. Ezin izan dugu gure kulturak mugatzen dituen ikasgelako hezkuntza klasikoa baztertu; gure kulturak ministerioek ezarritako curriculum teknikoetara makurtu dira. Horrela ezinezkoa da eskoletan hizkuntza egoki garatzea.\nBestalde, elebiko esperientzia hori oinarrizko hezkuntzako 4. mailatik harago ez doa. Erritmo horri jarraituz gero, ez gara sekula unibertsitatera helduko. Helburua gure hezkuntza sistema indigena izatea da, gure hizkuntzan garatuko dena. Momentuz, horixe da Evo Morales presidenteak hartu duen jarrera, unibertsitate indigena sortzeko eskaera bere egin du. Dekretuz hiru unibertsitate indigena aurreikusi dira: ketxua, guarania eta aimara.\nZenbat ketxua hiztun dago Bolivian? Zein da bertako hizkuntzen egoera?\nKontinentean hemeretzi milioi hiztun daude bospasei estatutan banatuta –Bolivia, Kolonbia, Peru, Argentina, Txile eta Ekuador– eta hainbat dialektotan sakabanatuta. Bolivian ketxuak alfabeto bakarra baduen arren, ez du lortu eremu publikoan eta komunitateetan erabilpena eta presentzia indartzea. Udaletan, epaitegietan, administrazioan... ez dago ketxuaz egiten duenik.\nHedabideei dagokienez, gure hizkuntzak zabaltzen dituzten tokian tokiko irratiak badira. Irrati komertzialetan, ordea, murriztu egin dira gaztelaniaz ez diren saioak. Telebistan, estatuko kanalean, goizez, aimaraz emititzen den ordu erdiko albistegia baino ez dago. Gero eta nabariagoa da gure hedabideak edukitzeko beharra.\nKawsay Fundazioak komunikatzaile indigenak trebatu ditu, batez ere dokumental ekoizpenari aparteko garrantzia emanez. Beraz, bada eremu guztietan hedabide indigenak eratuko dituen belaunaldi berria. Horrek guztiak indartuko ditu gure hizkuntzak.\nHonakoa mugimendu indigenak bultzatutako prozesua da. Konstituzioa onartuta ez badago ere, erreferenduma lehenengo urratsa izan da. Konstituzioa bera aurrerapausoa da: Boliviak izan dituen hemezortzi konstituzioetatik egungoa da indigenon parte hartzea izan duen lehenengoa. Ondokoa da, besteak beste, nahi duguna: Boliviako 36 kulturak ordezkatuak izatea. Autonomiaren kontua ere hor daukagu eta ez naiz oligarkia zaharrak eskatzen duen barrutietako autonomiaz ari, konstituzioak aurreikusten dituen autonomia indigenez baizik. Hiru autonomia mota egongo dira: tokian tokikoa, barrutikoa eta indigena. Gure autonomiaren bidez, gobernatzeko, aberastasuna banatzeko eta baliabide naturalak ustiatzeko bestelako moduak badirela jakinarazi nahi dugu.\nEz dugu kultura bakarreko estatua nahi, ez dago horrelako gizarterik. Aniztasun kulturala errespetatzea nahi dugu, hor dagoelako herri berria eraikitzeko indarra. Bestalde, konstituzioak Hezkuntza Kontseilu Ketxua sortzea ahalbidetuko du. Gainera, aurreikusita dago hizkuntza indigenen institutuak eratzea. Akademikoki interesgarria da.


2013 SoDA txostena: Marketin digitalaren ikuspegia | Martech Zone\nThe Marketin digitaleko berritzaileentzako gizarte globala aurten 2013an argitaratu zuten XNUMXko txostena. Txostenean funtsezko aurkikuntza batzuk daude bai marketin digitaleko estrategietan eta baita enpresek marketin digitaleko agentziak nola erabiltzen dituzten ere.\nInkestatu guztien erdiak baino gehiagok esan du marketin digitaleko aurrekontuak handituz, dagoen aurrekontuaren birkokapenetik digitalera pasatzearen zati handi bat. Soilik% 16k ari dira marketineko gastu orokorra handitzen.\nZerbitzu osoko agentziak onurak ateratzen ari dira, enpresek ez baitute kontua handitzen, batez ere agentziak sofistikatuagoak bihurtzen baitira datuak aztertzeko eta erakundeko goi mailako merkaturatzaile estrategikoei laguntzeko gaitasunean.\nMarketin arina azkar ari da garatzen merkaturatzaileek praktikatzeko esparru berri gisa, merkatuaren beharrizanei erantzutea handitzeko. Ziurtatu gure bezeroa eta nire lagun ona irakurtzen dituzula, Jascha Kaykas-Wolff-en Agile Marketing-en seriea.\nDatuek bultzatutako marketina, edukien estrategiak eta integrazioak marketinaren emaitzak hobetzen eta erakundeei diru sarrera gehiago bideratzen jarraituko dute marketin esperientziak diren bezala kanalen artean lerrokatuta eta bezero bakoitzarentzako edo pertsonalizaturako pertsonalizatua.\nIrakurri osoa 2013ko marketin digitalaren ikuspegia\nZuzendaritzapean Econsultancy, SoDA 2013ko Outlook Digitalaren Marketin Inkestak 814 inkestatu izan zituen, SoDAk 25an egindako azterketarekiko% 2012 gehiago. Merkaturatzaileek inkestatu guztien herena ordezkatzen dute batez ere produktuak (% 33), zerbitzuak (% 31) eta produktu eta zerbitzuen nahasketa (% 36) merkaturatzen dituzten enpresen artean nahiko berdinduta. Inkestatuen% 84a baino gehiagok erabakiak hartu zituzten eragileak eta eragileak izan ziren (CMOak, goi kargudunak, VPak eta zuzendariak), urtero merkaturatze aurrekontuak dituztenak, 5 milioi dolarrekoak eta 100 milioi dolarrekoak eta merkatu nagusiak Ipar Amerika (% 50), Europa (22) %) eta APAC (% 12). Aurten inkestatuen sekzio multinazional gero eta handiagoa izan da,% 12k adierazi du kontinente bakar batek ez duela negozioaren diru-sarreren gehiengoa hartzen.\nTags: 2013ko sosa2013ko sosa txostenamarketin digitalaren ikuspegiabidali gertakaragentzia digitalen gizarteaSoDasosa txostena


Bodyboarding - Wikipedia, entziklopedia askea.\nBodySurflari bat Oahun tutu bat egiten\nBodyboarding bodyboard edo paipo izeneko ohola baten gainean olatu hautsigabeen gainean irristatzean datzan kirola da. Bodyboarding ohola 1,4 metro inguru luze da, surfeko oholak baino laburragoak eta apar sintetikoz eginak. Paipoak, berriz, zurezkoak dira.\nTom Morey izan zen bodyboard taula bat probatu zuen lehena; bere surf taula erditik apurtu zenean, flotatzen zuen zatia hartu eta honen gainean itsasertzera ailegatu zen, Hawaii-en. Geroago, 90. hamarkadan, kirol honen beste iraultza bat gertatu zen. Guilherme Tamega, Michael Eppelstun edo Ben Holland bezalako bodyboardlariek, akrobazia eta maniobra garatuak, kota erradikaletara eraman zituzten. Eta maniobra berriak garatzera ausartu ziren. Gaur egun, bodyboardaren panorama mundiala, Mike Stewart (kirol honen aurrendaria, oraindik elitean dagoena), Jeff Hubard (bodyboardaren iraultzailea, aireko maniobrak egiteko erraztasuna dela eta), Spencer Skipper (Mike Stewart-en ondorengo bezala ezaguna da bere estiloarengatik) eta Gillherme Tamega (oso erradikala da) bezalako izenek menperatzen dute.\nOhola[aldatu | aldatu iturburu kodea]\nKirol honen elementu garrantzitsuena bodyboard ohola edo boogiea da, karbono zuntzez, beira zuntzez, polipropilenoz eta polietilenoz egina dago. Material hauen ezaugarriak direla eta, oso zaila da taulak haustea. Jasan ditzaketen kalte fisiko bakarrak urradurak izaten dira, edo haustura soilik kolpea oso handia bada. Antzinako paipoak, berriz, zurezkoak dira.


Android-erako web arakatzaile onenak | Androidsis\nAndroiderako web arakatzaile onenak\nTelefonoaren jabe bakoitzak gehien egiten duen jardueretako bat Interneten nabigatzea da. Web arakatzaileak osatzen dute tresna ezagun, erabili eta ezinbestekoetako bat Gaur egun, bai gailu mugikorretan, bai ordenagailu eramangarrietan eta mahaigainean: gure blog gogokoenetako artikuluak irakurtzea, hala nola Adroidsis, albiste politiko, ekonomiko, kulturalekin eguneratuta egotea... edo Googlen bilaketak egitea dira egiten ditugun ekintzetako batzuk. egunero gehiago.\nAurreko guztiagatik, gure esperientzia, neurri handi batean, erabiltzen duzun web-arakatzailearen araberakoa izango da.s; Eguneroko erabiltzeko tresna izanik, ezaugarri onak eta errendimendu ona eskaini behar ditu, bestela frustrazioan erori gaitezke. Play Store-n aukera asko daude beraz, zuri laguntzeko, gaur bat ekartzen dizugu aukeraketa Android-erako web-arakatzaile onenetako batzuekin.\n1 Dolphin arakatzailea\n2 Firefox: arakatzaile segurua\n4 Nabigatzaile biluzik\n5 Opera eta Opera Mini\nDolphin arakatzailea Hor dagoen web arakatzaile ospetsuenetako bat da, Android zein iOS-en. Arakatzailea da azkarra eta indartsua, bezalako ezaugarri bereziak dituena Flash laguntza Player, inkognito arakatze modua, iragarkien blokeatzailea, zure historia, laster-markak eta pasahitzak sinkronizatzeko aukera ematen dizu sistema eragile eta web arakatzaile ezberdinen artean, keinu kontrola (Marraztu "D" letra Duckduckgo-ra joateko edo "B" letra Bing-era joateko) ahots bilaketak, luzapenetarako laguntza eta askoz gehiago. Zalantzarik gabe, Android-erako web arakatzaile onenetariko bat, eta guztiz doan.\nDolphin web arakatzailea - Adblock, schnell & privat🐬\nFirefox: arakatzaile segurua\nAndroid-erako web arakatzaile onenen aukeraketa honetan, mundu osoan ezagun, ezagun eta erabilienetako bat ezin zen falta izan, arakatzailea. Firefox Mozilla Fundazioaren lana.\nBide luze baten ondoren Android-erako erabilgarri egon zen arte, orain aukerarik ezagunenetako bat da telefono adimendunetan ere. Batekin zenbatu ezaugarri multzo ikaragarria Horien artean, laster-marken sinkronizazioa, historia, etab., azkar partekatzeko erraztasuna, Chromecast-ekin bateragarritasuna edo pribatutasun aukera sinestezinak nabarmendu ditzakegu. Izan ere, zure bandera segurtasuna da, eta nabigatzaile seguruen gisa "saltzen" da Bere "jarraipenaren babesak zure nabigazio-jardueraren jarraipena egin dezaketen webguneen zatiak blokeatzen dituelako". Indartsua eta azkarra da guztiz doan.\nFirefox arakatzailea: sicher surfen\nGoogle serie arakatzailea ere ez da falta izan, Chrome, mundu osoan erabiliena bai telefono mugikorretan bai ordenagailuetan. Guztion artean ezaguna, ez naiz gehiegi luzatuko, baina beharrezkoa da historia, laster-markak, pasahitzak eta abar sinkronizatzea, nabigazio-fitxa mugagabeak, Android-en integrazio hobea, Material Diseinua eta beste ezaugarri asko. esperientzia onenetako bat eskaintzen dutenak.\nArgi dago Naked Browser-ek ez duela zure arreta erakarriko bere diseinuagatik, hori nabaria da, eta nabigatzaile honek alde batera utzi azken ezaugarri asko abiaduraren eta sinpletasunaren alde.\nLasterbideak, laster-markak eta historia bezalako oinarriak egiten dituen arakatzailea da, eta bere izaera murriztuari esker, orokorrean guneak oso azkar kargatzen dira. Zerbait deigarri baten bila bazabiltza, hau ez da zure nabigatzailea, baina nahi duzuna abiadura bada, hemen duzu.\nEman izena QR-kodea\nNaked Browser web arakatzailea\ngaratzailea: Garapen sukarra\nSalneurria: Iragarri behar da\nOpera eta Opera Mini\nOperak Android web arakatzaile oso onak ditu. Lehenik eta behin, Opera nabigatzaile estandarra dugu, hasierako pantaila pertsonalizagarria, iragarkien blokeatzailea, nabigazio pribatua, testua handitzea eta optimizatzea erosoago irakurtzeko, "albiste kanal adimenduna", bideo-konpresioa datuak gordetzeko, laster-markak, gailuen arteko sinkronizazioa. aurretik Opera kontu bat sortzen baduzu, eta abar.\nOpera-Browser VPN batekin\nBertsio estandarrarekin batera, Opera Mini aukera txikiagoa eta arinagoa da laster-marken barra, iragarkien blokeoa eta abarrekin batera. Horietako bakoitzak bere beta bertsioa ere badu, Play Store-tik deskargatu dezakezuna. Jakina, bai Opera eta bai Opera Mini guztiz doako web arakatzaileak dira.\nWeb arakatzailea Opera Mini\nArtikuluaren bide osoa: Androidea » Android aplikazioak » Androiderako web arakatzaile onenak\nAnthony Xabier esan zuen\nBeste batzuk onak edo hobeak izan dituzu, adibidez, Yandex, Aloha bere VPN integratua bideoak deskargatzeaz gain, eta abar, Opera beta bere VPN bikaina da.\nErantzun Antonio Javierri\nSendAnyFile-rekin edozein fitxategi bidali dezakezu WhatsApp, Kik eta gehiagoren bidez\nXiaomik MIUI 9 abiaraz dezake uztailaren hasieran


Irekiak Gallery Weekend lehen aldiz egingo da Donostian | Tabakalera - Donostia / San Sebastián\nHiru egunez galeriek erakusketen inaugurazioak eta ate irekien jardunaldiak hartuko dituzte. Gainera, bisita gidatuez osatutako ibilbide bat proposatuko da. Galerien erakusketa-eskaintzarekin batera, Tabakalerak arte garaikideko bere hurrengo bi erakusketak inauguratuko ditu. Kursaaleko fatxadan Jaime de los Ríosen Crimson Waves instalazioa proiektatuko da.\nTabakalerak, Donostiako Arte Garaikideko Galerien Elkarteak (DAGGE), Donostiako Udalak eta Gipuzkoako Foru Aldundiak Irekiak Gallery Weekend aurkeztu dute. Asteburu horretan, arte garaikidea izango da hiriko protagonista. Irailaren 10etik 12ra bitartean, arte garaikideko erakusketa-denboraldiaren irekierari hasiera emango dio Irekiak-ek. Alde batetik, DAGGE elkartea osatzen duten sei galeriek zazpi mostra jasoko dituzte: Altxerri, Arteko, Arteztu, Cibrián, Ekain eta Kur. Bestalde, Tabakalerak bi erakusketa jarriko ditu abian: Zin Ex. Gorputza eta arkitektura eta Chris Kraus. Pelikulak lehen eta gero. Ekimenaren amaiera gisa, Jaime de los Ríos artista donostiarraren Crimson Waves artelan digital erraldoia proiektatuko da Kursaal Kongresu Jauregiaren fatxadan.\nIrekiak Donostiako Arte Galeria Garaikideen Elkarteak (DAGGE) antolatutako lehen ekimena da. Ekimen hau Tabakalerak hiriko gainerako kultura eragileekin lankidetzan aritzeko duen konpromisoaren barruan kokatzen da, arte-sorkuntza sustatzeko eta, aldi berean, galeriak herritar guztiei irekitako kultura sortzeko gune gisa egiten duten lana ikusarazteko. Madrilgo Gallery Weekend, Parisko Gallery Weekend eta Berlin Art Week ekimenen antzera, Irekiak-ek egitarau zabala izango du eta hiriko arte-galeriak zeharkatzen dituen ibilbidea egitea proposatzen du. Goizeko 11:00etan eta arratsaldeko 17:00etan izango dira bisitak eta bertan parte hartu ahal izateko ezinbestekoa izango da aurrez izena ematea laster eskuragarri izango diren www.irekiakgalleryweekend.com webgunean edo harreman-en app-an. Gainera, galeriek etenaldirik gabeko ordutegian irekiko dituzte ateak eta honako erakusketa hauek hartuko dituzte:\nMikel Casal (Donostia, 1965) eta Juan Ignacio Mendizabal (Donostia, 1964)\nJuan Ugalde (Bilbo, 1958)\nJosé Ramón Amondarain (Donostia, 1964); Katinka Bock (Frankfurt, 1976); Esther Gatón (Valladolid, 1988) eta Leandro Feal (Habana, 1986)\nJesus Maria Corman (Donostia, 1966)\nOaia Peruarena Tellechea (Irun, 1972)\nÁngel Peris (Valentzia, 1993) eta Jaime de los Ríos (Donostia, 1982)\nBildumazaletasuna arte garaikidearen garapenerako konpromiso gisa erakusteko asmoz, Irekiak-ek lau erosketa-sari izango ditu eta horiek irailaren 10ean ezagutaraziko dira. Elkarteko galerietako erakusketetako lanen artean lau honako hauek erosiko dituzte: San Telmo Museoak, Modus Vivendi bildumak, JNSL Bildumak eta Laboral Kutxak erosiko dituzte. Lau bildumek nortasun eta ezaugarri desberdinak dituzte, eta eremu pribatua, instituzionala eta korporatiboa barne hartzen dituzte.\nBi erakusketaren irekiera Tabakaleran\nBestalde, Tabakalerak Zin Ex. Gorputza eta arkitektura erakusketa inauguratuko du, zine hedatu eta esperimentalari eskainitako Zin Ex proiektuaren baitako bigarren erakusketa. Erakusketa hori Donostia Zinemaldiarekin eta Elías Querejeta Zine Eskolarekin elkarlanean antolatu da. Bestalde, Chris Kraus. Pelikulak lehen eta gero mostra, Kraus idazle, editore eta arte kritikariaren obra filmiko guztia biltzen duen erakusketa izango da. Bi erakusketak irailaren 10ean aurkeztuko dira, prentsaurrekoan, eta egun horretan bertan irekiko dituzte ateak.\nInstalazio artistikoa Kursaaleko fatxadan\nGainera, Kursaaleko fatxadak Jaime de los Ríosek Medialab Tabakaleraren laborategian sortutako Crimson Waves (Olas del ocaso) pieza hartuko du. Lan horrek, Kursaal Jauregia inguratzen duten olatuen mugimendua eta kolorea ditu inspirazio-iturri. Pintura algoritmikoa da, eraikinaren arkitekturarekin bat datozen mugimendu eta koloreak geometrikoki eraikitzen dituena. Oraingo honetan, Jaime de los Ríos artistak Moneoren Kursaaleko azal digitalari eragingo dio eta, are gehiago, natura eta hiria, olatuak eta erreflexuak bateratuko ditu, koreografia hibrido zibernetiko batean biltzeko asmoz. Instalazioak 35 minutuko iraupena du eta ilunabarretik gauerdira arte ikusi ahal izango da irailaren 10, 11 eta 12an.\n-9:00etatik 13:30era Udako ikastaroa Chillida Lekun, Eduardo Chillidaren irudiari buruz.\n-19:00etan Galerietako erakusketen inaugurazioa.\n-19:00 Zin Ex. Gorputza eta arkitektura eta Chris Kraus. Pelikulak lehen eta gero erakusketen inaugurazioa Tabakaleran.\n-Ilunabarra: Crimson Waves lanaren proiekzioa Kursaalen\n-Egunean zehar, lau bisita-gidatu ibilbide hiriko galerietan zehar, bi euskaraz eta bi gaztelaniaz. (11:00, 17:00)


Zabalgana Euskara Taldea aurkezteko ekitaldi sorta prestatu dute - Gasteiz - Alea.eus\nZabalgana Euskara Taldea aurkezteko ekitaldi sorta prestatu dute\nErredakzioa 2019-06-06 09:56\nIslandian egindako bidai bati buruzko 'EHxpedizioa' hitzaldia eskainiko dute. /Pixabay\nIslandiari buruzko hitzaldia, kantujira edota ardo dastaketa antolatu dituzte hurrengo asteetarako.\nZabalganako euskaltzale talde batek Zabalgana Euskara Taldea (ZET) sortu du, auzoan euskararen presentzia eta erabilera bultzatzeko asmoz.\nTaldea aurkezteko asmoz, datozen asteetarako ekitaldi programa bat prestatu dute. Hala, ekainaren 12rako antolatu dute lehendabizikoa; dinamikaren aurkezpena eta ezagutza jolasak egingo dituzte Antoni Tapies parkean, 17:30ean. Egun berean, 19:30ean, EHxpedizioa izeneko hitzaldia eskainiko dute Aitor Fernandez de Ortegak eta Iratxe Ayala Alvarezek, Islandian zehar egindako bizikleta bidai baten inguruan; Zabalganeko gizarte etxean izango da hitzaldia.\nEkainaren 18rako, berriz, ardo dastaketa antolatu dute; 19:30ean izango da, auzo elkartean. Eta ekainaren 26an, 19:00etan, mintzodromo bat izango da Bastida plazan.\nUztailean ere izango da jarduerarik. Uztailaren 10ean familiek euskaraz jolasteko "Altxorraren bila" jokua izango dute, 17:30ean, Burandongo Gatzagak parkean. Eta, uztailaren 13an, Bastida plazatik abiatuko den Zabalgana Kantuz kantujira izango dute, auzoko jaietako programaren barruan.\nSustatzaileek azaldu dutenez, taldea irekita dago auzoan euskararen alde lan egin nahi duen edonori. ZET-etik mota desberdinetako ekimenak antolatuko dituzte adin guztietako auzokideentzat. Eta jarduerak euskaraz prestatzera animatzen direnentzat edota taldearen dinamika ezagutu nahi dutenentzat zabalganaet@gmail.com helbidea igorri dute.


Curso de técnicas culinarias de vanguardia\nAurkezpena Bideratua / Programa Egutegia Metodología Profesores e invitados Matrik. / Laguntzak admision\nIkasleentzako zerbitzua - Alojamientos\nIkasleentzako zerbitzua - Bidaiaren aurreko tramiteak\nIkasleentzako zerbitzua - Kirol-zerbitzuak\nIkasleentzako zerbitzua - Bizi Kostuaren Info\nIkasleentzako zerbitzua - Donostia - San Sebastián\nIkasleentzako zerbitzua - BCC Students\nIkasleentzako zerbitzua - BCulinary Alumni\nPunta-puntako sukaldaritza teknikak\nHURRENGO EDIZIOA 2022KO MAIATZAN HASIKO DA\nMATRIKULA 2021EKO ABENDUAN IREKIKO DA!\nSorkuntzaren eta berrikuntzaren kontzeptuak erabiltzen hasteko eta abangoardiako sukaldaritza-teknikez jabetzeko ikastaroa. Ikastaroaren edukian behin eta berriro agertuko dira prozesu fisiko-kimikoak, makineria, tresna eta produktu berriak...\nEgingo diren bisitaldietan, ikasleak punta-puntako sukaldaritzako azken joerak ezagutuko ditu. Estatuko jatetxerik garrantzitsuenetako I+G sailetako gonbidatuek, berriz, beren filosofia ezagutaraziko dute, sukaldaritza-proposamen pertsonal eta bereizgarriak egiteko erabiltzen dituzten printzipioak eta ikerketa-metodoak.\nSUKALDARITZA TEKNIKEN EZAGUTZAN SAKONDUKO DUZU, ZENTZUMEN GUZTIAK PIZTUKO DITUZTEN ELABORAZIOAK SORTZEKO.\nSukaldaritzako ikasketak edo/eta aurretiko lan-esperientzia duten profesionalei zuzenduta dago (bi urteko esperientzia lehenetsiko da).\nPrestakuntza-programako edukiak lau ardatz nagusitan banatzen dira:\n• 1. Zentzuzko sukaldaritzarako sarrera.\n• 2. Sortze- eta berritze-prozesuak.\n• 3. Abangoardiako teknikak. Oinarriak, sukaldaritzan erabiltzea eta gaiari loturiko platerak prestatzea.\n• 4. Produktu berriak.\nPrestakuntza-programaren % 80 lantegi praktikoetan egingo da, “learning by doing” ikasketa-metodologian oinarrituta.\nIkasketa-planari buruzko informazio gehiago nahi baduzu, deskargatu Programa:\nIKASKETA ALDIA: 2022ko Maiatzan\nORDUTEGIA: astelehenetik ostiralera, 15:30etatik 20:30etara\nMATRIKULA: izen-ematea 2021eko Abenduan irekiko da\nIkaskuntza-irakaskuntza prozesua honako kontzeptu metodologiko hauetan oinarritzen da:\n• Ikastaroak praktikoak izango dira, funtsean: teknikak azaldu eta horiei loturiko platerak prestatzea.\n• Zeharkako edukiak, ikasleak barneratu beharreko gaitasunak osatzeko: historia, sukaldaritzako kimika, nutrizioa, berrikuntza, eta abar.\n• Aurretiko ezagutzak aktibatzeko lanak prestakuntza-saio bakoitzaren aurretik.\n• Mintegi osagarriak eta Basque Culinary Centerreko jardueretan parte hartzea.\n• Bisitak jatetxeetara edo txango gastronomikoak.\n• Ikastaro-bukaerako proiektua burutzea.\nHonako hauek dira irakasleak:\n• Basque Culinary Centerreko irakasle adituak.\n• Erreferentziako gonbidatuak.\n• Hainbat ezagutza-arlotako adituak: sukaldaritzaren historia, jatetxeen kudeaketa, zentzumen-azterketa, sukaldaritzako kimika, segurtasuna eta higienea, nutrizioa eta abar.\nProgramak 3.700 euroko prezioa izango du eta honela ordainduko da:\n• 150 euro hautagaitza aurkeztean (onartua izan ezean zenbateko osoa itzuliko da).\n• Zenbatekoaren % 40, hau da, 1.420 euro, hautagaia onartu egin dela baieztatzen denean, lekua gordetzeko.\n• Gainerako zenbatekoa, 2.130 euro, programa hasi baino bi aste lehenago.\nPrezioak honako hauek hartzen ditu:\n• Material akademikoa.\nHobariak eskuratzeko aukera\nDirulaguntzak jasotzeko aukera (zati bat edo osorik) Fundación Tripartitaren bidez\nBasque Culinary Centerrek ikasleak onartzeko sistema propioa erabiltzen du, gure ikasleek ikasketa-plan berritzailea eta zorrotza arrakastaz gainditzeko moduko maila akademikoa eta gaitasun pertsonalak dituztela egiaztatzeko.\n1 Aurrez izena ematea\nIkasleek, lehenik eta behin, online izen-ematea egin behar du eta cursos@bculinary.com posta elektronikora helarazi beharko dituzte:\n• Eguneratuta dagoen Curriculum Vitaea.\n• Curriculumean zehazten den prestakuntza edo esperientzia egiaztatzeko agiriak.\n• Nortasun agirikoaren tamainako argazki bat.\n• NANaren edo pasaportearen fotokopia.\n• Prestakuntza-programa egiteko motibazio-gutuna.\n2 Hautagaiak aurkeztea:\nAbendutik aurrera hautagaitzak aurkezteko epea plazak amaitu arte irekita egongo da. Gehienez 18 ikasle onartuko dira.\nEskaera aurkeztu eta hilabete baino lehen emango zaie erantzuna.\n2017/2018 ikasturtean irekitako ikasleen egoitza.\nBasque Culinary Center-etik pausu batera kokatua, eta hiri erdigunearekin konexio bikainekin, egoitzak ohe bikoitza, telebista, altzari moderno, sukalde txiki eta komun pribatua dituen 73 estudio ditu. Logela guztiek kanpora begiratzen dute, eta diseinu eta teknologien azken joerekin bat dator. Instalazioak bestalde, ondo hornituak daude, izan ere sukalde haundi bat daukate, ikasleek sukaldaritza praktikak egin ditzaten, baita bilera gelak, gimnasio eta egongela bat ere, non ikasleak sozializatu eta erlaxatu daitezkeen.\nEskaintzen dituen zerbitzuen artean:\nJakatxoaren garbiketa astero\nLogela garbiketa astero\nAbiadura handiko internet konexioa\nAire girotu eta berokuntza.\nGarbigailu eta lehorgailudun ikuztegia\nAtezaintza zerbitzua, posta eta paketeen bilketarako eta 24 orduko zaintza zerbitzuak bideo kamera bitartez\nBCCko ikasleek lehentasunezko tarifak izango dituzte\nInformazio gehiago www.numadstudios.com\nBESTE ALOJAMENDU AUKERAK\nIkasle-egoitza hauek txikiak dira eta sarrera ordutegi mugatua dute. Gelak banakakoak edo binakakoak izan daitezke eta denek dute bainugela. Litekeena da mantenu osoa eskaintzen dutenek, asteburuetan otordu guztiak ez eskaintzea. Egoitza hauetan onartua izateko elkarrizketa pertsonal bat egin behar da familiarekin.\nArraian agertzen ditugun prezioak gutxi gorabeherakoak dira.\nRegimen mantenu osoa\nPrecio aproximado hilean 625€\nPrecio aproximado hilean 580€-615€\nIkasleek egoitza utzi egin behar dute asteburuetan, azterketa garaian izan ezik.\nPrecio aproximado 350€-490€\nRegimen mantenu erdia edo mantenu osoa\nPrecio aproximado hilean 450€-tik 590€-ra\nPrecio aproximado hilean 540€-605€\nRegimen alojamiento en estudio con cocina equipada y baño privado\nNueva residencia en curso 20/21. Estudios individuales con baño y cocina totalmente equipada con horno. Excelentes zonas comunes que incluyen dos aulas de práctica de cocina para estudiantes de BCC.\nBIZILEKUA PARTEKATUTAKO ETXEETAN\nInteresdunek aldez aurretik baimena emanda, BCCko ikasleen bulegoak elkarrekin harremanetan jartzen ditu ikasleak etxea alokatzeko antolatu daitezen. APP BCC Students app-aren bidez, gainera, jabeek jakinarazita alokagai dauden etxe/gelen berri ematen diegu onartutako ikasleei. Donostian, batez beste 350 € ingurukoa da ikasle batek hilean partekatutako etxe batean ordaindu behar izaten duen prezioa\nMUk eskaintzen duen kirol-zerbitzuaren bidez, ikasleek taldeko nahiz banakako kirolaz edota taldekako irteerez goza dezakete (eskiatzeko asteburuak, surf irteerak, etab. ).\nHorretaz gain, Donostiak eskaintza zabala du kiroletarako udal instalazioetan. Kirol Txartelari esker hiriko udal instalazio guztiez gozatu ahal izango duzu oso prezio eskuragarrian. Informazio gehiagorako, erabili ondorengo esteka.\nDonostia Gipuzkoako administrazio hiriburua da, Euskadi osatzen duten lurraldeetako bat, non bi hizkuntza ofizial bizikide diren: gaztelania eta euskara.\nKantauri itsasoaren ertzen, Donostia aparteko edertasuna duen inguru natural bateko hiri txiki bat da. Erregeen eta jaunen opor-leku, Belle Epoque garaian, tradizioa eta modernotasuna bizikide diren jaun-hiri bihurtu zen Donostia.\nDonostia Turismok utzitako irudiak\nBere edertasun ikusgarriaren parekorik badago, bertako gastronomia da hori: Ã¢â‚¬Å“euskal sukaldaritza berriarenÃ¢â‚¬Â� sorleku, sukaldaritzako abangoardiaren muin eta pintxoen munduko hiriburu, Donostia biztanleko Michelin izar gehien dituen hiria da munduan. Bere jatetxeen garrantziak, elkarte gastronomikoek eta bertako lehengaien kalitateak, mundu mailako gastronomia erreferente bihurtzen dute Donostia. Which aldizkari britainiarrak, ez zuen halabeharrez hautatu Donostia munduko helburu gastronomikorik onena gisa.\nAzken urteetan, berrikuntza eta iraunkortasuna Donostiaren garapenaren ardatz nagusi izan dira, eta ekimen horrek aparteko leku bihurtu du bai oinezkoentzat bai bizikletaz dabiltzanentzat.\nZERGATIK IKASI GASTRONOMIA DONOSTIAN?\nDonostian, Euskadiko gainerako lekuetan bezala, gastronomia gizartearen parte delako eta edozein gertaera eta ospakizunetan mahaiko gauza goxoekin gozatzen delako. Donostiak, 185.000 biztanleko hiriak, 120 gastronomia elkarte ditu.\nEspainian hiru Michelin izar dauzkaten zortzi jatetxeetatik lau Euskadin daudelako, eta horietatik hiru Donostian daudelako.\nBere eskaintza kulturalagatik, mundu mailako aitorpena duten zinema eta jazz jaialdiengatik. Donostia 2016ko Europako Kultur Hiriburu izendatu dute.\nBertako hondartzengatik, aukera-aukerakoak dira urte osoan surfa egiteko.\nMendiagatik, 2,5 ordutara daude Pirinioak.\nHiri segurua, eskuragarria eta erosoa delako.\nNOLA IRITSI DONOSTIARA\nDonostia Espainiako hiri nagusienekin lotuta dago autobus, tren eta hegazkin bidez.\nDonostiako aireportua hiritik 20 km-ra dago. Aireportu txikia da, Madrilerako eta Bartzelonarako hegaldi zuzenak dituena. Autobus zerbitzua eskaintzen du hiriaren erdiguneraino.\nBilboko nazioarteko aireportua, Donostiatik ordubetera dago, eta hiriarekin lotuta dago, aireportutik abiatzen den maiztasun handiko autobus zerbitzu baten bidez.\nBiarritzeko nazioarteko aireportua, Donostiatik 45 minutura dago, baina bertara zuzenean iristeko autobus bakarra eskaintzen du eta egunean behin.\nBideratua / Programa\nMatrik. / Laguntzak\nBidaiaren aurreko tramiteak\nInformazio gehio eskatu\nAstelehenetik ostiralera\tde 15:30-20:30h\nPUNTA-PUNTAKO SUKALDARITZA TEKNIKAK IKASTAROA egitea interesatzen zaizu?\nZure datuak eman Ikastaroaren buruzko informazio osoa izateko


Sanferminetako erasotzaileak espetxeratzeko eskatu du Nafarroako Fiskaltzak | Gizartea | Berria\nSanferminetako erasotzaileak espetxeratzeko eskatu du Nafarroako Fiskaltzak\nNafarroako Auzitegi Nagusiaren epaiaren ondoren, kasazio helegitea aurkeztuko du fiskalak Espainiako Auzitegi Gorenean. Probintzia Auzitegiari eskatu dio auzipetuak espetxean sartzeko.\nProbintzia Auzitegiaren apirileko epaiaren ostean, jendetza bildu zen protestan. VILLAR LOPEZ / EFE\n"Nagusikeriaz egindako sexu abusua" egotzi zien Nafarroako Auzitegi Nagusiak 2016ko sanferminetako bortxaketa egin zuten bost auzipetuei, eta bederatzina urteko zigorra ezarri. Hau da, berretsi egin zuen apirilean Probintzia Auzitegiak apirilean jarritako irizpidea. Fiskaltzak, ordea, "sexu eraso jarraitua" izan zela uste du, ez soilik "sexu abusu" delitua. Horregatik, Espainiako Auzitegi Gorenera joko duela iragarri du gaur, epaiaren aurkako helegite bat jartzeko.\nEbazpenaren berri izan ondoren, helegitea iragarri zuten herri akusazioek —Nafarroako Gobernua eta Iruñeko Udala—, erasotuaren abokatuak, eta baita erasotzaileen abokatuak ere. Gorenak ebatzi beharko du, hortaz, Nafarroako Auzitegi Nagusiak berretsitako zigorra zuzena ote den.\nHori bakarrik ez, beste eskaera bat ere egingo du Fiskaltzak: Nafarroako Probintzia Auzitegian galdegingo dio espetxean sar ditzatela akusatuak. Izan ere, ekainetik, bermepean libre dira bost erasotzaileak, eta Auzitegi Nagusiaren epaiak ez du egoera aldatu. "Inork ez digu neurriotan aldaketarik eskatu, oraingoz", adierazi zuen asteazkenean bertan Nafarroako Auzitegi Nagusiko presidenteak. Orain, Nafarroako Fiskaltzak egin die eskari hori-


Hitz gakoen bidez / Mots clés : lesgourgues\nIraupena / Durée : 9:37\nData / Date : 23/10/17\nBada zerbait Hartzaren gibelean ...\nFilipe Lesgourges ttipitandik izan da euskal dantzen munduan. Handitzean, folklorearen gibelean espiritualitate bat bazela ikusi du eta Euskal Herrian izan diren ohitura txamanikoeri interesatu da.\nMusika : Azala taldea\nFilipe Lesgourges ttipitandik izan da euskal dantzen munduan. Handitzean, folklorearen gibelean espiritualitate bat bazela ikusi du eta Euskal Herrian izan diren ohitura txamanikoeri interesatu da. Musika : Azala taldea Jatorria : Radiokultura


Donostiako metroa - Wikipedia, entziklopedia askea.\nDonostialdeko metro proiektua\n(«Donostialdeko metroa» orritik birbideratua)\nEz nahasi Euskotrengo egungo Topo sarearekin.\nDonostiako metroa edo Donostialdeko metroa (Metro Donostialdea gisa merkaturatua) Gipuzkoan burdinbide metropolitar bat egiteko proiektua da. Egungo Topo sarearen gainean oinarrituko da eta Euskotrenek operatuko du.\nLanak Londres Hotelaren aurrean.\nProiektuak hainbat diseinu izan ditu, baina azkenekoak sarea Hondarribiraino zabaltzeko apustua egin du.\n1 Proiektu zaharra\n2 Egungo proiektua\n2.1 Donostiako pasantea\n2.2 Loiolako Erriberak geltokia\n2.3 Altza-Pasaia-Galtzaraborda saihesbidea\n2.4 Irun-Hondarribia adarra\nProiektu zaharra, Eusko Jaurlaritzak 2001. urtetik abiatutako lanen jarraipena da. Ordutik Lasarteko adarraz gain, Lasarte-Oria eta Lugarizko geltokiak egin dira. Beste hainbat geltokiren proiektuak abiatzeko lanak aurreratuak daude, hala nola Intermodalarena, Astigarragakoa, Intxaurrondoko lurrazpiko geltokikoa, Altzako lurrazpiko proiektua etab.\n2009. urtean Ibarretxe Lehendakariaren Jaurlaritzak baztertu eta argitaratu ez zuen proiektu berri batek indarra hartu du: Lugariztik, Ibaeta, Antigua, Kontxa, Atotxa eta Amara zeharkatuko lukeen adarra.\nBerriki Donostiako aireportua indartzeko eman diren adostasunekin batera, Irundik Hondarribiara doan adarra egiteak indarra hartu du ere.\n450 000 biztanletik gorako hiri eremuari emango lioke zerbitzua.\nZerbitzuaren maiztasuna handitzea beharrezkoa denez, trenbidearen bikoizketa beharrezkoa da Irun eta Zumaia artean, Lasarte-Oriako adarra barne. Euskotrengo maiztasuna Irun eta Lasarte artean 7 minutukoa izatea da helburu, eta Zumaiara eta Hendaiara maiztasuna 15 minutukoa izango da. Dagoeneko, gaur egun Amara eta Herrerako geltokien artean 7,5 minutuko maiztasuna eskaintzen da.\nMetroaren pasantea martxan jartzeko aurreikusitako data, ondoren, 2024ko bigarren seihilekora arte atzeratu zen, Mirakontxa-Easo tartean sortutako arazoen ondorioz; izan ere, esleitutako hasierako kostua 53,2 milioi % 50 inguru handitu zen, eta % 70era irits zitekeen.\n2020ko irailean, Euskal Trenbide Sareak iragarri zuen kontratua bertan behera uzten zutela tarte horretan; izan ere, hondarrak agertzea eta indusketaren bi frontetan ustekabeko ur-jarioa konpontzeko jarduketek Kontratazio Legeak baimendutakoa baino gainkostu handiagoa eragiten zuten aurrekontuetan. Iñaki Arriola orduko Lurralde Plangintza, Etxebizitza eta Garraio sailburuak iragarri zuen 2021a baino lehen beste kontrata bat egingo zutela.\nLoiolako Erriberak geltokia\n2020ko azaroan, Eusko Jaurlaritzak iragarri zuen 2021ean Altza eta Galtzaraborda arteko Topoaren saihesbidearen lanak lizitatuko zituela. Horren barruan, lurpetik geltoki berri bat sortuko zen Pasaiako erdigunean, zaharra ordeztuko zuena, goitik jasoa.\nOraingoz, jarduera hori geldirik dago, etorkizuneko trazadura aztertzeko zain.\n↑ Donostian metroa eraiki nahi duela iragarri du Eusko Jaurlaritzak, Berria, 2009-07-14\n↑ (Gaztelaniaz) SL, TAI GABE DIGITALA. (). «Donostiako metroaren gainkostua % 100era irits daiteke; 50 milioi euro» naiz: (Noiz kontsultatua: 2020-11-14).\n↑ «Topoaren lanak: Donostialdeko metroaren pasantearen irekiera 2024ra atzeratu da» www.noticiasdegipuzkoa.eus (Noiz kontsultatua: 2020-11-14).\nSatorralaia erakundea, Donostiako metroarekin kritikoa.\nTopo proiektuaren webgune ofiziala\n(Gaztelaniaz):Arazoak Donostiako lanetan.\nZulo handiagoa antzemandatuta Donostiako obretan, 2021eko maiatzaren 24an.\nWikimedia Commonsen badira fitxategi gehiago, gai hau dutenak: Donostiako metroa\nMultimedia: Donostiako Metroa


IMAZ BERTSOLARIA ESKOLA: abril 2010\n2. hiruhilabetean leihaketa landu genuen 2 eta 3 urtekoak izan ezik, eskola guztiak parte hartu zuen.\nGela guztiak lan asko egin genuen jolasak prestatzen.\n4 eta 5 urtekoak "1,2,3 esan berriro" prestatu zuten 1. eta 2. mailakoentzat.\n1. eta 2. mailakoek "Badakit" jokuaren joku antzeko bat prestatu zuten 3. eta 4. mailakoekin batera.\n3. eta 4. mailakoak "Hitz-pasa", "Erantzun zuzena" eta "Badakit" prestatu zituzten.\nGuk, 5. eta 6. mailakook, 41 diapositibako "Mihiluze" bat prestatu genuen.\n4 eta 5 urtekoak ostegun arratsaldean egin zuten beraien leihaketa. Eta beste guztiok ostiral goizean egin genituen gure leihaketak.\nOso ondo joan zen dena.\nPublicado por Claudia Pello en 11:36 No hay comentarios:\nAzkeneko hiruhilabete honetan errezetak landuko ditugu. Guk, hasteko errezeta bat erakutsiko dizuegu, (pintxoa)\nOSAGAIAK: (4 pertsonentzat)\n-Ganba/langostinoa (nahi ezkero)\nLehenik, txaka ur berotan desizozten utzi. Desizoztu ondoren, txaka zati guztiak zanpatu eta guraize batzuekin moztu. Gero, dena nahastu ondoren, maionesa nahi duzun neurrian bota, eta berriro nahastu. Segidan, ogia moztu, eta orduan txaka maionesarekin ogi gainean jarri. Azkenik, langostino/ganba zuritu, eta nahi izan ezkero pintxo gainean jarri, eta jan!!!!\nAnder, Enaitz eta Irantzu.\nPublicado por Xabier etta Iñaki en 11:36 No hay comentarios:\nGaur zientzia ikuskizuna egin digute. Oso polita izan da eta argazki eta bideo batzuk jartzea pentsatu dut, ea gustatzen zaizkizuen:\nPublicado por Xabier etta Iñaki en 15:32 No hay comentarios:


Martin Oihartzabal - Wikipedia, entziklopedia askea.\nArtikulu hau ziburutar itsasgizonari buruzkoa da; beste esanahietarako, ikus «Martin Oiartzabal (argipena)».\nMartin Oihartzabal (frantsesez eta gaztelaniaz Martin de Hoyarçabal) Lapurdiko Ziburu udalerrian jaiotako euskaldun itsasgizon bat izan zen. 1579an Ternuari buruzko itsasgida bat idazteagatik ezaguna egin zen, bertan uharte hartan nabigatzeko laguntza eta bertako distantzia eta lekuen datu lagungarrien berri eman zuen. Guzti hau bere Les voyages aventureux du Capitaine Martin de Hoyarsal, habitant du çubiburu izeneko liburuan frantsesez jaso zituen, gida hau luzaroan Frantzia nahiz Espainiako itsasgizon ugarik erabili izan zutelarik. Horren adibide bere liburuko testu zati hau dugu:\nZiburu, XVI. mendea\nMartin Oihartzabal. Les voyages aventureux du Capitaine Martin de Hoyarsal, habitant du çubiburu.\n1677an Piarres Etxeberrik itsas gida hura lapurterara euskaratu zuen. Testu zati hau horren argibide:\n« *Halaber Iaquinbeharduçu Ioatençarenean arrutahortan causitucoduçula puntabat ceñary baitaritça punta Mehea eta handican placençarat dire, 5. lecoa handy eta punta mehitican bururat, 4. l. noizere iragaten baituçu punta mehea handic lehenbicico baian içanenda placença istriborreco aldearequin. »\nPierre Etxeberriren euskaratzea.\n↑ Red Bay. Auñamendi entziklopedia. Euskomedia.org (Gaztelaniaz)\nEuskal Herriko baleazale\nBale-arrantzaleak. Zientzia.com (Ingelesez)\nJatorrizko testuak: Egilea:Martin Oihartzabal\nAzken aldaketa 19 azaroa 2019(e)an, 14:40(e)tan


Saint-Jean-du-Bruel - Wikipedia, entziklopedia askea.\nArtikulu hau Nant aldeko Aveyrongo herriari buruzkoa da; beste esanahietarako, ikus «Sant Joan (argipena)».\nHenri REGORD (2014-2020)\n44° 01′ 21″ N, 3° 21′ 38″ E / 44.0225°N,3.3606°E / 44.0225; 3.3606Koordenatuak: 44° 01′ 21″ N, 3° 21′ 38″ E / 44.0225°N,3.3606°E / 44.0225; 3.3606\nNant, Sauclières, Causse-Bégon, Dourbies eta Trèves\nSaint-Jean-du-Bruel (frantsesez eta ofizialki: Saint-Jean-du-Bruel) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 659 biztanle zituen.\n2007an Saint-Jean-du-Bruel udalerrian erroldatutako biztanleak 690 ziren. Familiak 308 ziren, horien artean 108 pertsona bakarrekoak ziren (28 bakarrik bizi ziren gizonak eta 80 bakarrik bizi ziren emakumeak), 124 seme-alabarik gabeko familiak ziren, 56 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 823 etxebizitza zeuden, 325 familiaren etxebizitza nagusia ziren, 464 bigarren erresidentzia ziren eta 34 hutsik zeuden. 722 etxeak ziren eta 100 apartamentuak ziren. 325 etxebizitza nagusietatik 230 bere jabearen bizilekua ziren, 72 alokairuan okupaturik zeuden eta 23 doan lagata zeuden; 2 etxek gela bat zuten, 30 etxek bi zituzten, 73 etxek hiru zituzten, 98 etxek lau zituzten eta 122 etxek bost zituzten. 156 etxek euren parking plaza propioa zuten azpian. 157 etxetan ibilgailu bat zegoen eta 105 etxetan bat baino gehiago zituzten.\nSaint-Jean-du-Bruel udalerriko biztanleria-piramidea 2009an .\n2007an lan egiteko adina zuten pertsonak 392 ziren, horien artean 249 aktiboak ziren eta 143 inaktiboak ziren. 249 pertsona aktiboetatik 220 lanean zeuden (126 gizon eta 94 emakume) eta 29 langabezian zeuden (11 gizon eta 18 emakume). 143 pertsona inaktiboetatik 64 erretiraturik zeuden, 21 ikasten zeuden eta 58 "bestelako inaktibo" gisa sailkaturik zeuden.\n2009an Saint-Jean-du-Bruel udalerrian 319 unitate fiskal zeuden, 606 pertsonek osaturik. Pertsona bakoitzeko diru-sarrera fiskalaren mediana urteko 15.239 euro zen.\n2007an zeuden 60 komertzioetatik, 1 erauzte enpresa zen, 4 janari enpresak ziren, 4 bestelako produktu industrialen fabrikazioko enpresak ziren, 13 eraikuntza enpresak ziren, 17 ibilgailuen saltze eta konpontze enpresak ziren, 1 garraio enpresa zen, 8 ostalaritza eta jatetxe enpresak ziren, 1 finantziazio enpresa zen, 1 higiezinen enpresa zen, 4 zerbitzu enpresak ziren, 3 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 18 zerbitzu publikoetatik, 1 jendarmeria zen, 1 posta bulegoa, 1 banku bulegoa, 5 igeltseroak, 4 zurginak, 2 iturginak, 1 argiketaria, 1 ile apaindegia eta 2 jatetxeak.\n2009an zeuden 9 establezimendu komertzialetatik, 3 120 m2 baino gutxiagoko dendak, 1 okindegi zen, 2 harategiak, 1 arraindegi zen, 1 liburu denda zen eta 1 drogeria zen.\n2000. urtean Saint-Jean-du-Bruel udalerrian 18 nekazaritza-ustiategi zeuden, 639 hektarea erabiltzen.\nCausse-Bégon (4,2 km)\nNant (4,6 km)\nSauclières (5,3 km)\nTrèves (6,5 km)\nDourbies (8,3 km)\nRevens (8,7 km)\nAlzon (9,0 km)\nCampestre-et-Luc (9,1 km)\nBNF: 15247207p (data)\nOrriaren azken aldaketa: 2 abendua 2019, 13:23.


«EITBren legea zaharkituta dago, eta egituraketak huts egin du» | Agenda | Berria\nNoiz sortua: 2012-09-29 00:30:00\nKomunikazioa. Ramon Zallo. EHUko irakaslea\n«EITBren legea zaharkituta dago, eta egituraketak huts egin du»\nHedabide publikoen eta euskal komunikazio eremuaren erronkak aztertuko ditu datorren astean Bilbon egingo dituzten jardunaldietan.\nHedabide publikoek funtsezko zereginak bete dituzte urte askoan, gizartea egituratzen, kultura eta informazioa hedatzen eta aniztasuna bermatzen. Krisialdi ekonomikoarekin, ordea, murrizketak eta pribatizazio mehatxuak etorri dira. Hedabide publikoen etorkizunaz hausnartuko dute urriaren 4an eta 5ean, Bilboko Bizkaia Aretoan egingo diren jardunaldietan. Bertan izanen da Ramon Zallo (Gernika, Bizkaia, 1948), EITBren egoeraz hitz egiteko.\nPribatizatzeko joera nabarmena da. Nola berma daiteke hedabide publikoen iraunkortasuna?\nAurrekontuetatik zerbitzu publikoak bultzatu behar dira. Baina, aurretik, ezinbestekoa da zerbitzu publikoek dituzten funtzio eta betebeharrak berriro zehaztea. EITBren kasuan, 1982ko Sorrerako Legea gaurkotu behar da. Orduko egitekoak ondo zeuden, baina 30 urteotan dena aldatu da: sistema digitala irauli da; lehen ez zegoen kate pribaturik, eta orain nagusiak dira; nazioarteko ekoizpenak areagotu egin dira; ikus-entzuleekiko harremanak guztiz ezberdinak dira; erronka sozio-linguistiko berriak ditugu eta abar.\nHedabideek botere politikoekiko duten menpekotasuna lehenbailehen erregulatu behar da?\nDudarik gabe. Gainera, oso modu duinean egin daiteke hori, administrazio kontseiluari eskumenak emanez, programazioari eta adminitrazioari dagokionez. Erabakiak organo horretara eraman behar dira, zuzendari nagusia ez dadila izan administrazio kontseiluaren gainetik agintzen duen pertsona bakarra, talde bateko burua baizik, primus inter pares —lehenengoa berdinen artean—. Halako eredu batek berma dezake eduki eta trataera aldetik neutroa den telebista bat.\nEH Bilduk proposatu du euskarak erdarazko kateetan «presentzia normalizatua» izatea. Zer diozu?\nEgia esan, ez dut oso ondo ulertzen EH Bilduk proposatutakoa, nahiko anbiguoa da. Nik uste dut euskarak lehentasuna izan behar duela telebista publikoaren ereduan, eta hortik aurrera irizpideak ezarri. Euskarazko kateak, ETB1ek, lehentasuna izan behar du, eta, bestalde, euskarak eta euskal kulturak nolabaiteko presentzia izan behar dute ETB2n ere; orain bitartean ikusezina izan dena. Baina ezin dugu ahaztu gaztelerazko katea dela gehien ikusten dena, hein handian gehiagok ulertzen dutelako, eta ikusle horientzat ere telebista kate publikoa bermatu behar da. ETB3k euskaraz behar luke, eta ETB4 posible da egoera zail honen ondorioz martxan ez jartzea. Betiere, laugarren kate horretan erabili beharreko dirua euskarazko katera bideratu beharko litzateke.\nEuskal gizarteak, oro har, begi txarrez ikusten ditu hedabide publikoak. Zer gertatzen da?\nNire ustez, egitura instituzionalak huts egin du. Horren ondorioz, irizpide politikoak sozialen gainetik ezarri dira, eta horrek uxatu egiten ditu herritarrak.\nNola iraul daiteke hori?\nBi mailatan lan egin behar da. Alde batetik, ikus-entzunezko lege orokor bat behar dugu; kudeaketa eta kalitate aldetik gutxieneko batzuk ziurtatzeko. Eta, bestetik, ikus-entzunezko kontseilu bat sortzea ezinbestekoa da, kate publikoetan, eta egunen batean pribatuetan, programazioen pluraltasuna, aniztasuna eta duintasuna bermatuko bada.\nNola sustatu parte hartzea eta hedabide publikoetarako sarbidea?\nAraudi bat egon behar luke horretarako. 2002an, ni EITBko administrazio kontseiluan nengoelarik, hasi ginen halako zerbait lantzen, baina ezerezean gelditu zen, bestelako eragileen gonbidatu zerrenda batekin ordezkatu zutelako. Beharrezkoa da irizpide batzuk zehaztea gizartea edukien igorlea izan dadin, protagonista aktiboa. Alegia, telebistak ez dezala soilik herritarrez hitz egin, baizik eta herritarrek telebistan hitz egin dezatela. Bestalde, eztabaidak eta mahai inguruak ugaritzea ere bide egokia da, telebista gizartearen benetako isla bihurtzen laguntzeko.\nIparraldeak eta Nafarroak izanen dute lekua etorkizunean?\nEurek dute giltza. EITBko programazioan parte hartzeko gaitasuna izan behar dute; bertan antenak eta estudioak jarri. Oztopo politikoak gainditzeko baliabideak badaude, are gehiago komunikazio tresna berriekin. Eta ulergaitza izango litzateke gobernuek historikoki eta kulturalki lotuta dauden herrialdeen arteko aldebiko komunikazioa oztopatzea.\nZein da EITBk duen erronkarik behinena?\nEITBren egitura instituzionalaren gaineko eztabaida agendan sartzea; bi hamarkadako atzerapena daramagu EITBren eredua zehazteko orduan.


Irekia Eusko Jaurlaritza - Gobierno Vasco :: Elikadura osasungarriari eta kontsumo iraunkorrari buruzko ikastaro batean parte hartzen ari dira EHU/UPV-ko 100 ikasle inguru\nElikadura osasungarriari eta kontsumo…\n<img src="https://www.irekia.euskadi.eus/uploads/cover_photos/64681/original/Foto_ELIKA_UPV.jpg" style="max-width:100%" alt="" />\n• Eusko Jaurlaritzaren mendeko den ELIKA Fundazioak antolatu du, KIMERA Junior Enpresa Elkartearekin lankidetzan\n• Helburua da gazteei tresnak eta informazioa ematea, ohitura osasungarriak eta arduratsuak sortzeko\nIkastaroa da ELIKA Fundazioaren eta KIMERA Junior Enpresa Elkartearen arteko lankidetzatik sortutako sentsibilizazio proiektu baten zati bat, eta bere helburua da gazteen artean elikadura osasungarriko eta kontsumo arduratsuko ohiturak zabaltzea. Horrela, aurrera egiten da gizarteari elikadurari buruzko erabakiak hartzen eta ohitura osasungarriak eta jasangarriak sortzen lagunduko dioten tresnak eta egiazko informazioa emateko bidean, hau da, ELIKA FUNDAZIOA bere baitan hartzen duen Eusko Jaurlaritzako Nekazaritza, Arrantza eta Elikagaien Industriako Sailburuordetzaren helburuetako batean.\nIkastaroek gaiari buruzko hainbat alderdi jorratzen dituzte, hala nola elikagaien ekoizpena, elikadurarekin lotura duten gaixotasunak, menu osasungarriak planifikatzeko modua edo etiketek diotena interpretatzeko modua. Horrez gain, erakutsiko da zein diren tokiko produktuak eta zer garrantzi duen euskal kultura gastronomikoak, eta elikagaiak ez xahutzeko aholkuak eta jarraibideak emango dira.\nIkastaro honetan beren ezagutzak eta esperientziak azalduko dituzten pertsonen artean daude euskal zentro eta unibertsitateetako ikertzaileak, nutrizionistak, sektore elkarteetako ordezkariak eta elikagaiak ekoizten eta banatzen dituzten enpresetako teknikariak, eta horiek Euskadiko nekazaritzako elikagaien sektorearen errealitatea zein den azalduko dute.\nIkastaroaren lehen saioa azaroaren 2an egin zen, eta azkena abenduaren 10ean egingo da. Banakako lanak aurkeztuko dira, ikasturtean zehar eskuratutako ezagutzak azaltzeko. Halaber, amaierako saio praktiko bat egingo da, eta saio horretan bertatik bertara ezagutuko da euskal elikagaien industria bat, bisita birtual baten bidez, egungo egoera pandemikoa dela eta. Horrela, Euskadiko elikagaien ekoizpen eta elaborazio sektorearen errealitatea hurbilduko zaie gazteei. Ikastaroa guztiz doakoa da, eta unibertsitateko kreditu baten balioa dauka.\nRT @BittorOroz: Elikadura jasangarria eta segurua gaztediara zabalduz\n➡ https://t.co/WAtrIzUroC https://t.co/YCFB4v734u\nElikadura jasangarria eta segurua gaztediara zabalduz\nFoto_ELIKA_UPV.jpg 100 KB (jpg)\nI•D ASTE: diseinuaren astea da hau I•D arten


Profesionalizazioa ostalaritzako sektore turistikoan | Consumer\nProfesionalizazioa ostalaritzako sektore turistikoan\nAdituek diotenez, sektoreak hobeto prestatutako profesionalak behar ditu lanpostu oinarrizkoenak betetzeko. Profesional horiek, askotan, eskarmenturik gabeko pertsonek hartzen dituzte denboraldi laburretan.\nZerbitzariak, harreragileak, laguntzaileak… Gero eta lan gehiago eskatzen dira, eta, askotan, profesionalek betetzeko zailak dira. Zailtasun hori gaindituta zegoela uste zen gurea bezalako herrialde batean, non turismoa baita ekonomiaren eragile nagusietako bat. Zergatik, orduan, zailtasun hori? Arrazoi nagusia da ez direla lan erakargarriak turismoa eta ostalaritza ikasi duten gazteentzat, erantzukizun handiagoko lanpostuak eskuratu nahi baitituzte. Langile espezializaturik ez dagoenez, lanpostu hutsak, oro har, berariazko prestakuntzarik gabeko pertsonen eskuetan amaitzen dira (aparteko diru bat irabazi nahi duten ikasle gazteak, Espainiara iritsi berri diren etorkinak…). Pertsona horiek lanerako gogoa dute, baina gero eta bezero zorrotzagoen eskaerari erantzuteko prestakuntza desegokia dute. Hori dela eta, turismoaren eta ostalaritzaren sektoreak turismoari bideratutako Lanbide Heziketa aldatzea eskatzen du, ikasketa teknikoagoak eta espezializatuagoak sartuz.\nOstalaritzako tradizio luzea\nTurismoa da munduko industria nagusietako bat. Munduko Turismo Erakundearen aurreikuspenen arabera, 2020an izango da munduko lehen jarduera. Oso itxaropen handiak ditu, batez ere Mediterraneo aldean, une honetan planetako turismo-leku nagusian, 240 milioi bisitari baino gehiago izaten baititu urtean. Bisita horiek munduko merkatu osoaren %30 dira, eta aurreikuspenek adierazten dute hazkunde-joerari eutsiko zaiola. Espainia da jarduera horren onuradun nagusietako bat; turismoa da lehen jarduera- eta okupazio-iturria, eta Espainiako ekonomiaren motorretako bat. Estatistikako Institutu Nazionalaren arabera, ostalaritzak zerbitzuen sektorean diharduten pertsonen %20 hartzen du. Horri dagokionez, Espainiako Ostalaritza Federazioak aurreikusten du, gainera, sektorean 45.000 lanpostu berri sortuko direla urtean.\n"Ostalaritzako lanpostuen bilakaera 45.000 lanpostu berrikoa izango da urtero"\nHirurogeiko hamarkadaren erdialdetik, Espainia lehen mailako turismo-lekua da, baina denbora luzez nabarmendu zen hotel-azpiegituren hazkundea, kontrolik eta plangintzarik gabe. Zerbitzuaren kalitate edo bikaintasun terminoak 'txinera' deitzen ziren Espainiako turismo-sektorean, 1990eko hamarkada arte. Kontzeptu horiek, ordea, Suitzak, Frantziak edo Estatu Batuek ezin hobeki asimilatu zituzten, eta lehentasuna zuten zerbitzu-mailaz eta instalazioez arduratzeak, bikaintasun gastronomikoari eusteak eta zerbitzu osagarriak etengabe hobetzeak. Gonzalo Gurriaran Palafox hotelen zuzendari nagusiak Espainian izandako aldaketa kontatzen du. Izan ere, laurogeita hamarreko hamarkadaz geroztik nabarmen hazi da hazkunde kualitatiboaren inguruko kezka, kuantitatiboa baino gehiago, bai sektore pribatutik, bai erakundeetatik, nahiz eta estatistikek nagusi izaten jarraitzen duten, bisitarien egonaldien bilakaerari emandako garrantzia; aldiz, ez da hainbeste azpimarratzen bezeroaren gogobetetasuna edo errentagarritasuna neurtzea.\nBaina garaiak behin betiko aldatu dira sektore horrentzat, eta gero eta adituagoa eta zorrotzagoa den bezero batek turismo- eta ostalaritza-jardueretan aritzen diren pertsonak profesionalizatzera behartzen du; profesional horiek ere gero eta prestakuntza hobea eskatzen dute. Baina Espainiako ostalarien prestakuntza behar adina zaintzen da?\nJoan hurrengo orrira: Espezializazio handiagoa »\nformación-eu lanpostuak ostalaritza-sektore sektore turismoa


HIDROAMBIENTEk eta GAIKER-IK4k erabilera publikoko uraren kalitatea hobetzeko teknologia garatu dute\nHIDROAMBIENTEk eta GAIKER-IK4-k garatu duten teknologia berriak hobetu egiten du gizakiok edateko uraren kalitatea; bestalde, ez du erreaktibo kimikorik erabiltzen, eta ez da azalera handirik behar hura instalatzeko.\n2012/12/10 Gizateriaren historian zehar, ura edateko on bihurtzeko sistemak beti egon dira loturik biltegiratzeko (hartara ondoren erabiltzeko) sistemei. Dekantazio-prozesuak izan ohi zituzten oinarri sistema horiek, eta industrializazioarekin batera hasi ziren garatzen. Izan ere, ura kontsumitzeko eta biltegiratzeko premia gero eta handiagoa ekarri zuen industrializazioak.\nGaur egun ere erabiltzen da solido-dekantazio bidezko gardentze-printzipio hori, dekantagailu tradizionalen ordez dekantazio-sistema aurreratuak (High Rate Clarification–HRT) jarri badira ere. Instalazioen errendimendua hobetu eta leku gutxiago hartzearren, teknologia berriek erreaktibo kimikoak (koagulatzaileak, malutatzaileak) baliatzen dituzte, lamelak erabiltzen dituzte dekantazio-sistemetan, eta birzirkularazi egiten diete lohiei eta lasta-materialei (mikrohareak eta beste batzuk). Hartara, errendimendu handiagoak lortzen dira uraren gardentze-prozesuan, eta hobetu egiten da kalitatea.\nUr-tratamenduko ingeniaritza-enpresa bizkaitarra da HIDROAMBIENTE SA, 1993an sortua, eta edateko uraren hornikuntzaz eta hondakin-uren arazketaz arduratzen diren enpresa industrialentzat eta organismo publikoentzat egiten du lan. 2009an, I+G+Bko proiektu bat bultzatu zuen, GAIKER-IK4-rekin batera: erabilera publikoko ura edateko on bihurtzeko sistema berri bat sortzea.\nElikagai-jatorrikoak ez diren erreaktibo kimikorik gabe ura edateko on bihurtzea zen asmoa, Tecno-ECO teknologiak eta mintzak erabiliz ohiko tratamenduen ordez (koagulazio-malutatzearen eta sedimentazioaren ordez, alegia). Proiektuaren xede nagusia giza kontsumoko uraren kalitatea hobetzea du HIDROAMBIENTEk —Europako araudiarekin bat datorren enpresa berritzailea—. GAIKER-IK4 bidaide da egungo tratamendu-teknika berritzaileenak lortzea zaila duten helburu horretaranzko ahaleginean, zentro teknologiko aditua baita uraren tratamenduaren alorreko I+G+Bn.\nKalitate hobeko ura, eta merkeagoa\nHiru urteko elkarlanaren ostean, helburuen bideragarritasuna berretsi egin dute ikerketaren emaitzek. 2012ko amaiera aldera bukatuko da ikerketa, FEDER funtsek finantzatua. Honenbestez, frogatuta dago bideragarria dela Tecno-ECO eta mintzen bidezko teknologia, erreaktibo kimikorik gabea, goi-kalitateko hornidura-ura arazteko. Horrela arazten den urak bete egiten ditu 140/2003 EDren kalitate-aginduak, eta, gainera, askoz ere azalera txikiagoa behar du instalazioak, egungo sistemekin alderatuta. Azkenik, nabarmena da sistema berriak dakarren prezio-merkatzea (behin betiko kalkulurik oraindik ez bada ere); hortaz, merkatu orokorrean, konponbide oso lehiakorra da.


larrialdi Artxiboak | 47-eko 66 orria | Larrialdi Zuzeneko\nAstelehena, abuztuak 10, 2020\nNork nahi du zure herrialdean etorri nahi? Migratzaileek joan nahi duten Nazioa\nLarrialdi Live\t Ira 7, 2015\nGoogle Trends-ek gaur argitaratzen duen mapa elkarreragile interesgarria erakusten du migratzaileek nora joan nahi duten. Batez ere, migratzaileak zure herrialdera iritsiko zarete ikusiko zenuke, eta zein herrialde nahiago izango dute bizitza berri bat sortzeko. ...\nAlemaniako hego-mendebaldean dagoen errefuxiatuentzako ostatu sua: Arson edo blaze?\nRottenburg, Alemanian (AP) - Suhiltzaile alemaniarrek jakinarazi dute su-etena (ez dago argi sukar bat edo sutea) Rottenburg-en (Alemaniako hego-mendebaldean) errefuxiatuen ostatuan. Gutxienez bost pertsona zauritu dira ...\nNola prestatu museo bat hondamendi natural bati aurre egiteko?\nMuseoetako Diskurtsoko Prestaketa modu ezberdinetan aurreikustea aurreikuspen estandarrarekin alderatuta. Lehenik eta behin, Museoak bisitariak eta langileak izan behar ditu, planak jarduera arkeologikoak babesteko jarduerak gauzatu behar zituen baino ...\nFire and Rescue Ambulance, iraultza lurretik lortzen da. Nola aldatu liteke larrialdi zerbitzuak ...\nLarrialdi Live\t Ira 2, 2015\nIturria: Gaur egun Spalding - East Midlands Anbulantzia Zerbitzuak (EMAS) sei hilabeteko eskema pilotua abiarazi zuen eskualde osoan, suhiltzaileen eta salbamendu zerbitzuekin lankidetzan. Derbyshire, Humberside, Leicestershire eta Rutlandentzat ...\nGeneroan oinarritutako ekintzak koordinatzeko, planifikatzeko eta kontrolatzeko ekintzak eraginkorrak izateko ...\nErakunde arteko Batzorde Iraunkorrak boluntarioei eta berreskuratzaileei, gizatasun humanitarioetako langileen GKEei eta gatazka armatuek eragindako komunitateei buruzko jarraibide interesgarriak argitaratu ditu. Genero-indarkeria integratzeko gidalerroak ...\nWashingtoneko txostena: haizeek mugitu egin dituzte suhiltzaileak hil aurretik\nLarrialdi Live\t Abu 28, 2015\nZazpi minutu bat diputatu irrati bat hazi gero eta basa-suteak norabide aldatu ondoren, dispatchers bigarren dei bat lortu zuten: Erredura biktima bat anbulantzia bat behar. Bost minutu beranduago, beste dei batek esan du hainbat suhiltzailek harrapatuta zeudela. ...\nHegazkina SHOREHAM Air Show kraskatzen du Brighton ondoan: heriotza bidesaria 20-era igo daiteke - ETORRI\nLarrialdi Live\t Abu 24, 2015\nOld Hawker Hunter Jet hegazkinaren abuztuan izorratu zen, 22 Shoreham Airshow zehar, lanpetuta A-road batean. 7 hildako eta 14 zauritu ofizialki. Dramatikoen metrajea hegala lehertu zen, Shoreham ondoan dagoen errepidean bezala.\nBi planak mendebaldeko Eslovakiaren gainean jotzen dute, 7 hildako baieztatuta\nLarrialdi Live\t Abu 20, 2015\nINDIPENDENTEA - Eslovakiako mendebaldeko bidaia bateko parachutistek aire zabaleko talka bat bizirik iraun zuten beste plano batekin, kraskadaren aurretik. Kraskatze gunean egindako lehen irudiak, eslovakierazko telebistako kanaletan emititzen ...\nBIDEOA - Miami anbulantzia suhiltzaileen kamioi batekin talka egiten dute\nLarrialdi Live\t Abu 18, 2015\nAsteazken arratsaldean, Miamin, suhiltzaileak eta anbulantzia baten artean izugarrizko kolpe bat eman zitzaien. Iraganean argitaratutako bideo berri bat, kraskaduraren lau angelu erakusten ditu. Suhiltzaileen kamioiak Miami Suteen Salbamenduko Saila dira. Kraskadurari ...\nYOKOI Pat Jack, erreskateen altxatzeko poltsa eramangarria eta argia\nLarrialdi Live\t Abu 17, 2015\nYokoi su-itzalgintzako industriako enpresa profesionala da eta produktuen salmentak eta laguntza koordinatzeko aukera ematen du. Yokoi-k produktu berriak egiten jarraitzen du eguneroko bizitzan segurtasuna eta erosotasuna hobetzeko eta egokitzeko ...


Efektu bereziak - Librería Tres Rosas Amarillas\nAntonio talentu handiko atletatzat jotzen dute denek.\nIzan ere, 17 urte baino ez zituela, Bartzelonako gazte honek bi marka garrantzitsu lortu zituen 1.500 metroko proban. Azken urtean, ordea, ez du bere denbora hobetzerik izan. Orain, Olinpiar Jokoetan parte hartzeko aukera ematen duen lasterketari aurre egin behar dio, baina familiaren, lagunen eta gainerako atleten presioa dela eta, porrot egiteko beldurrak jota dago.\nAntoniok bere kirol-ibilbidean eta bizitzan eragina izango duten zenbait erabaki garrantzitsu eta arriskutsu hartu beharko ditu.


2022/03/10 Gizarte erabilera\nErrigora 2022, hitzordua Nafarroa hegoaldean\nGaurtik eta martxoaren 30era arte Errigorak abian jarri du Nafarroa hegoaldeko uzta eskutik eskura 2022ko kanpaina.\nNafarroa hegoaldeko eta erdialdeko oliba-olio birjina estra eta kontserba, arroz, pasta eta lekale urte osorako eskatu ahal izango dira, euskaraz etiketatuta eta, auzolanari esker, ekoizlearen jatorrizko prezioan.\nKanpaina hau gure eguneroko kontsumo-ohituretan eragiteko modu bat da. Izan ere, Errigora, kontsumitzeko moduak aldatuz, ekoizteko erak aldatzeko bide bat sustatzen ari da:\nLur-eremu berriak jarri dituzte bestelako ereduen esku.\nKanpotik ekartzen genituen produktuen ekoizpena gurean berreskuratzen lagundu dute.\nHainbat ekoizleri ekologikora trantsizioa egiteko bultzada eta babesa eman diote.\nEta euskarari olio-errota eta kontserba-etxeetako ateak zabaldu dizkiote.\n2014an kanpaina honen lehen edizioa martxan jarri zutenetik gero eta gehiago dira Errigorarekin bat egin duten herritarrak. Iazko kanpainan, esaterako, 8.200 etxetara iritsi ziren eta 109.000 litro olio, 245.000 ontzi kontserba eta 30.000 pakete arroz eta pasta banatu zituzten. Ondorioz, gero eta gehiago dira ekoizteko erak aldatzen ari diren nafar ekoizleak, emeki, baina pauso sendoz, tokiko elikadura-sistemen alde eginez.\nErrigorako produktuak ezagutu eta eskaera egiteko aukera dago webgunean.\n2022/03/24 Gizarte erabilera\nMartxoaren 8ko aldarrikapenak kalera\n2022/03/08 Gizarte erabilera\nLABA: erupzioa badator\n2022/02/07 Aisialdia Gizarte erabilera Iruñerria


naiz: agenda - Bertsoa eta zirkua eskua emanda Tolosan\nBertsoa eta zirkua eskua emanda Tolosan\nBertsoa eta Zirkua uztartuko dituen saio berezia antolatu dute elkarlanean Harituz Bertsozale Elkarguneak, Gure Zirkuak eta Galtzaundi Euskara Taldeak. Publiko zabalari zuzendutako bi emanaldik osatuko dute ikuskizuna, eta ahozko inprobisazioa eta zirkuko diziplina desberdinak uztartuko dituzte zuzenean bertsolariek eta Gure Zirkuko artistek.\nAbenduaren 11ean ‘Gure Bertso Zirkua’ ikuskizunaren bi saio iragarri dituzte. 12etan bata, haurrei zuzendua, eta 18.00etan bestea, helduei zuzendua. Biak Tolosako San Esteban auzoan kokatutako Gure Zirkuko karpan egingo dira.\nOihana Iguaran, Unai Mendizabal eta Haritz Mujika bertsolariek parte hartuko dute gaztetxoenei begirako saioan. Helduenean, Maddalen Arzallus, Andoni Egaña, Alaia Martin eta Julio Soto arituko dira kantuan. Iker Iriarte eta Imanol Artola arduratuko dira bertsolariei nahiz zirkuko artistei gaiak jarri, eta bertsoak eta zirkua uztartzeko bideratze lana egiteaz.\nIkuskizun berezia da Harituzek, Gure Zirkuak eta Galtzaundik antolatu dutena. «Bertsoak eta zirkua elkartzeaz gain, haurrentzat zein helduentzat bideratutako saio banak osatuko dute eguneko egitaraua, bertsolarien inprobisazio eta errimatze gaitasuna, zirkuko arte disziplina desberdinekin nahastuz. Eta nola ez, Gure Zirkuko karpan egingo diren emanaldietan, ez dira faltako umorea, musika, eta beste hainbat sorpresa, publikoaren gozamenerako. Saioaren antolakuntzan lagundu dute Bertsozale elkarteak eta Tolosako Udalak», adierazi dute antolatzaileek.\nBi emanaldietarako sarrerak presentzialki soilik eskuratu ahalko dira. Azaroaren 27an jarriko dira salgai, 10.00etatik 12.00etara, bi lekutan: Galtzaundi Euskara Taldearen Tolosako egoitzan eta Villabonako Subijana Etxean.\nGoizeko emanaldiko sarrerek 5 euroko prezioa dute eta pertsona bakoitzak, gehienez, bost sarrera eskuratu ahal izango ditu. Arratsaldeko saiorako sarrerek, berriz, 13 euroko prezioa dute eta pertsona bakoitzak, gehienez, bi sarrera erosi ahal izango ditu. Galtzaundikideek deskontua izango dute arratsaldeko saiorako sarreretan elkarteko Tolosako egoitzan sarrerak erosiz gero, eta 10 euroan bina sarrera eskuratzeko aukera izango dute azaroaren 27an, bertan. Informazio gehiago Galtzaundiren webgunean.


Ezin geldirik egon — dantzan.eus\nHemen zaude: Hasiera › Hemeroteka › Ezin geldirik egon\nOhiturei eusteko borondatearen eta eraberritzearen artean mugitzen da euskal dantza tradizionala; arazoak arazo, datuek erakusten dute dantzarako zaletasuna ez dela apaldu Euskal Herrian.\nSasoia aldatu da, dantza taldeak sano urritu dira azken hamarkadetan, eta soilik indartsuenek edo sustrai sendoagoak dituztenek iraun dute. Hainbat lekutan, lanak dituzte gazteak dantzara erakartzeko. Baina zaletasuna ez da ahitu, eta, esaterako, ikastaroak edo dantza sustatzeko ekimen berritzaileak inoiz baino ugariagoak dira. Beste aldetik, dantza tradizionalean oinarritu eta adierazpide berriak bilatzen dituzten ikuskizunek sona handia eskuratu ohi dute. Horrelakoxea da euskal dantzaren giroa: kontraesankorra, mugitua, bizia, geldirik ez egotekoa. Dantzan arituta, ezin bestela izan.\nZenbat jende mugitzen du euskal dantza tradizionalak Euskal Herrian? Herrialdeen arteko aldeak hain handiak izaki, ezinezkoa da jakitea, baina ez dira gutxi. Oier Araolazak (Elgoibar, Gipuzkoa, 1972) azaltzen duenez, dantzan.com webgunean ikerketa egin zuten Gipuzkoako dantza irakasleen artean, eta herrialde horretan 241 irakasle identifikatu zituzten. Horietatik, 151ek erantzun zioten proposatutako galdetegiari, eta, erantzunen arabera, jakin zuten irakasle horiek 6.491 ikasle zituztela. Estimazio bat eginda, ondoriozta daiteke Gipuzkoan 10.000 lagun inguru ari direla dantza ikasten: «Jakina, ni ez naiz ausartzen datu horietan oinarrituta Euskal Herri osorako estimazio bat egitera, baina, edozein modutara, kopurua handia da».\nEta, halere, dantza taldeak kexu ibiltzen dira, gazteak —eta, batez ere, mutilak— erakartzea inoiz baino zailagoa delakoan: «Sentsazio orokorra da, baina nahiko endemikoa ere bai», adierazi du Araolazak.\n«Gauza bera entzun dut dantzan hasi nintzenetik. Baina nik kontrakoa pentsatzen dut: jende asko dagoela euskal dantza tradizionalen munduan, ikaragarri asko, eta harrigarria da hainbeste jende egotea horrelako jarduera batean, kontuan izanik gizarte mediatiko honetan ze balio eta aisialdirako ze eredu sustatzen diren».\nModaren ikuspegitik, jende askok «atzerakoia, zaharkitua eta ia lotsagarria den zerbait balitz bezala » ikusten du euskal dantza, Araolazaren hitzetan. «Ez dauka glamour-ik. Eta, hala ere, kopuru izugarria dago dantza tradizionalarekin gozatzen jarraitzen duena ».\nBeharbada, alderaezinak diren garaiak alderatzeko teman dago akatsa: «60ko eta 70eko hamarkadetan eztanda ikaragarria izan zuen dantza tradizionalak», esan du Araolazak, «eta handik aurrerako guztiak beheranzko joera batean ulertzen ditugu. Dantzak kulturaren eta nortasunaren aldeko funtzioa bete zuen garai hartan, herri honek bere nortasuna plazaratzeko erabil zezakeen tresna bakarretako bat zelako. Baina hori salbuespena da, aurreko mendeekin eta ondoko urteekin alderatuta. Salbuespen hori alde\nbatera utzita, seguru asko historian ez da inoiz egon gaur beste dantzari ikasi eta antolatu». Antzeko zerbait pentsatzen du Kukai taldeko Jon Maiak (Errenteria, Gipuzkoa, 1977): «Dantza tradizionalak esparru asko ditu,eta dena zaku berean epaitzea ez zait ez justua ez egokia iruditzen. Dantza taldeen esparruan, adibidez, ikus daiteke garai bateko emanaldi moldea egiteko arazoak dituztela taldeek, emanaldi kopurua ere jaitsi dela eta abar. Baina, era berean, uste dut taldeak birdefinitzen ari direla, eta taldeez gain herri askotan mantentzen direla dantzarekin lotutako tradizioak, edo berriak sortzen direla, edo plaza suspertzeko ekimenak daudela. Gogoetarako arrazoi asko dago, baina itxaropentsu izateko ere bai».\nClaude Iruretagoienak (Baiona,1960) ondo ezagutzen du dantza tradizionalaren esparrua, bai eta sorkuntzarena ere. «Ez nuke inor mindu nahi», adierazi du, «dantza tradizioa gurasoengandik seme-alabengana igarotzen den ohitura izaki horretan jarduten direnak bihotz-bihotzez ari baitira eta, alde horretatik, bakoitzak ahal duena egiten baitu, baina uste dut gabezia handiak daudela. Konturatu behar dugu dantza tradizionala mantentzeko hori ondo aztertu eta ezagutu behar dela, eta haren testuinguruaren berri izan, historiaren eta kulturaren ikuspegitik».\nIpar Euskal Herrian egoera are larriagoa dela uste du Iruretagoienak: «Turismo gunea da hau, eta horrek kolpe handia eman die kulturari eta tradizioari. Dantza talde batzuk behartuta daude udan frontoietan eta plazetan aritzera, turistei begira, eta dantza folklorekerian erori da». Haren ustez, badago nondik ikasi, Euskal Herrian zein Euskal Herritik kanpo aditu eta ikerketa ugari baitaude. «Baina lehenengo urratsa da onartzea deus guti dakigula, eta dakiten horiengandik ikasteko prest egon. Dantza tradizionalak zerbaiterako balio badu,iraganetik etorkizunera pasatzeko balio behar du. Iragana ikertu, etorkizunaz gozatzeko: horixe da ideia».\nBehin honezkero, ezin saihestuzkoa da tradizioaren eta berrikuntzaren arteko harremanaren gaia, hamaika eztabaida eta polemikaren iturri izan dena. Oier Araolazaren ustetan, tradizioaren kontzeptuaren definizioan dago arazoa: «Nik garbi daukat etengabeko aldaketa dela tradizioaren oinarrizko ezaugarria. Tradizioa kontzeptu dinamikoa da. Alde horretatik, eztabaida apur bat antzua iruditzen zait niri, berrikuntza tradizioaren oinarrizko osagaia delako». «Arazoa da dantza tradizionala, tradizio bat izateaz gain, estilo bat ere badela», gaineratu du Araolazak. «Heavy metala, esaterako, tradizioa da, eta zaleek hertsiki jarraitzen diote estilo horri, baina etengabe berrituz, hots, berritasunak sartzen dituzte, baina beti estilo horren barruan. Dantza tradizionalekin berdin gertatzen da: estilo bat da, eta horren mugen barruan etengabe berritzen da».\nAraolazaren ustez, talka sortzen da estilo horren barruan «aldaketak egin beharrean, estiloen arteko gurutzaketak edo estilo batetik besterako urratsak egiten direnean, batzuek transgresio hori ez dutelako onartzen. Niri behintzat ez zait iruditzen ezer larria gertatzen denik hor: larria jakintza falta eta egiten ari denaren kontzientzia falta da; hots, batzuetan gauza berriak aurkezten dira dantza tradizionalak izango balira bezala, eta alderantziz, erabat tradizionalak direnak berritzat aurkezten dira. Zer egiten ari garen ez dakigun neurrian, egiten ari denaren eta horri buruzko diskurtsoaren arteko inkoherentzia dago».\nJon Maiaren aburuz, tradizioa «egunero-egunero» elikatzen da, eta horrela irauten du bizirik:«Geldirik balego, hilik legoke. Uste dut garai bakoitzean esparru honetan gabiltzanok badugula arduratxo hori: hau da, jaso dugun hori gure garaian kokatzea eta transmititzen jakitea. Errespetuz jokatuz, baina itxitasun antzuetan jausi gabe. Tradizioa-modernitatea eztabaida hori oso azalekoa eta sinplista iruditzen zait».\nMaiak argi dauka Kukai taldean egiten dutena ez dela dantza tradizionala, «baina, zalantzarik gabe, dantza tradizionalarekin badu harremana, eta handia. Gureak ez du ezer ordezkatu edo aldatu nahi. Beraz, gauzak garbi esaten direnean uste dut aurreiritzi horiek ez dutela lekurik. Lan esparruak banatzen jakin behar dira. Ni ere dantza tradizionaleko irakaslea banaiz, baina horrek eta Kukain egiten dudanak ez du zerikusirik». Edu Muruamendiaraz ere (Bergara, Gipuzkoa, 1964) nabarmendu da dantza tradizionalean oinarritutako sorkuntza lanetan, Aukeran taldearekin hasi zenetik, 1997tik. Dioenez, lanean hasi zirenean kontrako iritziak jaso zituzten batzuen aldetik: «Nik sumatu nuen batzuk ez zeudela ados. Baina, urteak pasatu eta gero, ikusten dut ahots horiek apaldu direla, gauzak aldatzen ari direla eta jende horrek onartzen duela beste bide batzuk ere egon daitezkeela. Nik beti esaten dut dantza tradizionala hor dagoela, baina beste bide batzuk ere bai, eta nork bereari jarraitu behar diola».\n«Zer da tradizioa?», galdetzen du Muruamendiarazek. «Nik ikasi nuena al da tradizioa? Eta nik ikasleei irakasten diedana 25 urte barru tradizioa izango da haientzat? Nik uste dut bizitzan gauzak aldatzen direla, eta dantzaren munduan ere bai. Aldaketak egotea erabat normala da». Berrikuntzen kontrako iritzien artean, Bizkai Folklore Elkarteko Sabin Egiguren (Bilbo, 1940) nabarmendu da gehien. Jakin badaki bere jarrera guztiz minoritarioa dena —«Jaurlaritzaren Kultura Planaren eztabaidan, bakarrik egon nintzen» —, baina tinko eusten dio bereari: «Tradizioa ere aldatzen dela diote batzuek, eta hori gezurra da. Edo, hobeto esanda, aldaketak badaude, baina oso motel suertatzen dira, eta dantzarientzat oharkabean pasatzen dira. Arazoa da batzuek laborategian egin nahi izan dituztela aldaketak, ez direla berezko berrikuntzak ».\nClaude Iruretagoienak ere sorkuntza landu du, Maritzuli bere konpainiarekin batera. Sortzeko orduan, baina, tentuz ibili behar dela deritzo: «Dantza tradizionalaren egoeraren aurrean, badirudi sorkuntza dela zabalik gelditzen den ate bakarra. Baina jakintzarik gabeko sorkuntza tradizioaren ukazioa izan daiteke.\nJatorri askotako dantzen mestizajearekin ikuskizun bikaina presta genezake, baina, agian, horrekin Euskal Herria ukatzen ari gara.\nDantzan ikasi, irakasteko\nEhunka irakasle daude Euskal Herrian dantza tradizionalaren esparruan,baina horien trebakuntzaren inguruko\nkezka aspaldikoa da.Arazoak konpondu gabe dirauen arren,lehenengo urratsa egin dute dantzan.comwebgunea kudeatzen dutenek; izan ere, arlo horretako zenbait eragilerekin elkarlanean, euskal dantza tradizionaleko irakasleentzako lehenengo curriculuma prestatu dute.Duela hilabete batzuk aurkeztu zuten.\nOier Araolaza Dantzan.com-ekoak dioenez,«curriculuma da dantza irakasle batek eskuratu beharko lituzkeen jakintza eta gaitasunen zerrenda eta irakatsi beharreko edukia.Baina,irakasleentzako dantza ikasketa arauturik ez dagoenez,zaila da curriculuma aplikatzea».


2017-04-20\t(Castellano) SOLICITA MEDIDAS PARA SOLUCIONARLO.\nOndarruko San Inazioko mendia: desastre ekologiko eta soziala\nLurpean sartzeak milaka etxebizitza eraikitzeko asmoa du oinarrian.\nBelartza 2 gelditzearen aldeko martxa\n2016-11-28\tAtzo protesta martxa egin genuen Añorgatik Udaletxera eta bertan kontzentrazio laburra egin genuen. Ondoren, animalien maskarak zeramatzaten haurrek Belartza Gainan isuritako harrietako batzuk Udaletxe aurrean utzi zituzten sinbolikoki. Belartza babestea nahi dugu. Unanue landa parkearen zati izan behar luke. Harri piloa lehenbailehen handik kentzea eta eremua lehengoratzea eskatzen dugu.\n‘Belartza 2 gelditu!’ plataformak martxa bat antolatu du inganderako\n2016-11-22\tAñorgan eraiki nahi duten Belartza 2 poligonoaren aurka protesta martxa antolatu dute ‘Belartza 2 gelditu!’ plataformakoek datorren iganderako, hilak 27. Añorgako Amassorrain Ikastolatik hasiko da 10:30ean eta Donostiako udaletxean amaituko da. Tartean, 11:15etan Antiguako kioskoaren aurretik pasako da.\nBerriatua ekologiko bat lortzen jarraitzeko proposamenak.\n2016-10-28\tBerriatuko Udalak etorkizunean herria zelakoa izango den erabakitzeko batzarrak egingo ditu herritarrekin. Txalogarriak dira halako ekimenak. Herritarren erabaki behar dutelako euren etorkizuna. Lea Artibaiko Eguzkik ere eztabaida horretan parte hartu nahi du, eta aproposak izan daitezkeen ideia batzuk proposatu nahi ditugu, etorkizuneko Berriatua jasangarriagoa eta ekologikoagoa izateko.\n2016-10-20\tGipuzkoako elkarte naturazale eta ekologistak, Naturkon izenpean bilduta, eta Añorgako bizilagunek, Mercadona izenaz ezaguna den proiektuaren sustatzaileak aspalditik ari gara salatzen Donostiako Udalaren konplizitate eta permisibitateari esker Belartzan legez kanpo egiten ari diren jarduerak, ingurumenari zeharo inpaktu bortitza eragin dutenak.\nDonostiako Udala Belartzako legez kanpoko lanen laguntzaile\n2016-10-08\tBetelana lau hilabetez geldituta egon ostean, berriro ere materialak isuri eta metatzeari ekin diote, gure iritziz guztiz ilegala den jardueran. Harriek beheko harrobian dute jatorria eta udaberrian legez kontra ari zirela salatu bagenuen ere, Udalak ekidin ez ezik, baimendu egin zituen araudia hautsiz. Orain Udala orduan bezala beste aldera begira dabil irregulartasun guztien ezinbesteko laguntzaile bilakatu delarik.\nTxingudi 2019, helburuak eta betebeharrak betetzeke\n2016-09-29\t2019ko uztaila ez da edozein data, izan ere, orduan iraungitzen baita Europako Natura 2000 sare ekologikoan integratuta dagoen ingurune honek (Bidasoa-Txingudi ZEC eta ZEPA) ekologia mantentze egoera ona lortzeko epea. Horretarako, 2013ko uztailean Eusko Jaurlaritzak onartutako neurriak burutu behar dira, ahaztu gabe Gipuzkoako Foru Aldundiari dagokiola neurri horiek gauzatzea.\nEraikuntza basatiari stop !\n2016-07-07\t(ELKARTZEN). ERAIKUNTZA BASATIAREKIN BUKATU BEHARRA DUGU, EGUNGO ERAIKUNTZA ETA KONTSUMO EREDUA ZALANTZAN JARRIKO DUEN JENDARTE BURUJABE BAT ERAIKIZ. Eraikuntza basatia ez da soilik hondamen soziala, baita ingurugiro eta ekonomi hondamena ere. Hortaz gain, egungo krisi eta bazterkeria egoera honetara ekarri gaituen faktore garrantzitsuena da.\nEguzki eta Lurralde Antolamenduaren Gidalerroen zaharberritzea\n2016-06-24\tEusko Jaurlaritzak Lurralde Antolamenduaren Azterpideak edo Gidalerroak zaharberritzeko prozesua martxan jarri du. “Parte-hartzea garrantzitsua da -dio-, LAGen bidez Erkidegoaren etorkizuna marrazten ari baikara”. LAGek duten garrantzia ukatu gabe, Eguzkik, aktibismo ekologistan hogeita hamar urtez jardun izanak ematen dion eskarmentuaren talaiatik, ikuspegi eszeptikoa du. Izan ere, Eguzkik uste du lurralde-antolaketa de facto egin dela eta egiten ari dela arrazoizko edozein antolamendu motarekin zerikusirik ez duten interesen eta irizpideen arabera.